Zašto je neodrživ rusko-turski sporazum o demilitarizovanoj zoni u Idlibu? | Global Defence\nEksplozija u gradu Idlib, jul 2017. (Foto: Trend AZ)\n13/10/2018 Mirko Kočetanović 0\nSirijska vlada je krajem avgusta ove godine za svoj najveći prioritet proglasila ponovno uspostavljanje kontrole nad provincijom Idlib. Tada je sirijski ministar spoljnih poslova Valid Mualem naglasio da bi sirijska vlada bila spremna da teritorije povrati takozvanim “sporazumima pomirenja”, kako bi se izbegle civilne žrtve. Pa ipak, ministar je tom prilikom izrazio rešenost da uništi militante Hajat Tahrir al Šama (HTS) bez obzira na žrtve koje bi takav poduhvat zahtevao.\nGotovo tri miliona civila i između 70 i 90 hiljada pobunjeničkih boraca, od čega gotovo 20 hiljada pripadnika terorističkih organizacija, nalazi se na području provincije Idlib. Čak i prema merilima katastrofalnog rata u Siriji koji se bliži devetoj godini trajanja, ovakvi podaci najavljuju po civilno stanovništvo do sada najpogubnije borbe.\nU prilog ovoj tvrdnji govori procena Ujedinjenih nacija, prema kojoj bi ofanziva na Idlib neposredno dovela do raseljavanja 800 hiljada civila, dok se o stradanjima može samo pretpostavljati.\nRukovođene u manjoj meri humanitarnim obzirima, a uglavnom svojim strateškim interesima u Siriji, Rusija i Turska postigle su 17. septembra u Sočiju sporazum o kreiranju demilitarizovane zone u Idlibu. Ova zona sada se prostire na oko 15-20 kilometara unutar provincije Idlib. Njome rukovode turske i ruske trupe, kako bi razdvojile Sirijsku arapsku armiju i pro-vladine snage od paravojnih pobunjeničkih i terorističkih organizacija.\nPostoje tri ključne tačke ovog sporazuma. Prvo, zaraćene strane trebalo je da do 10. oktobra povuku svoje teško naoružanje iz demilitarizovane zone. Drugo, do 15. oktobra “radikalne terorističke grupe” trebalo bi da se uklone ili povuku. I treće, za sirijsku vladu i za lokalno stanovništvo posebno važno – do kraja godine treba omogućiti relativno neometan saobraćaj autoputevima M5 na relaciji Hama – Alep i M4 na relaciji Alep – Latakija.\nSudeći prema izveštajima sa terena, zaraćene strane povukle su svoje teško naoružanje iz demilitarizovane zone oko 10. oktobra. Međutim, o problematičnosti drugog koraka, odnosno povlačenja “radikalno-terorističkih grupa”, svedoči i izjava Sergeja Lavrova da će doći do privremenog odlaganja punog uspostavljanja demilitarizovane zone. O ovome će biti reči u daljem tekstu. Treći korak je jednako problematičan, budući da se deonice autoputeva M4 i M5 nalaze izvan zone predviđene sporazumom.\nVeć sada se može uvideti da je sporazum o demilitarizovanoj zoni u provinciji Idlib, u najboljem slučaju, neizvesne budućnosti. Mnogo je verovatnije da će, poput prethodnih sporazuma, ubrzo doživeti kolaps. Ni Rusija, kao glavni pokrovitelj ovog sporazuma, ne trudi se preterano da prikrije ovu činjenicu. Naprotiv, ruski ministar spoljnih poslova Sergej Lavrov nedavno je izjavio da je sporazum o demilitarizovanoj zoni privremenog karaktera, a da će rat biti okončan tek onda kada sirijske vladine snage povrate punu kontrolu nad teritorijom sirijske države.\nVeć sada se može uvideti da je sporazum o demilitarizovanoj zoni u provinciji Idlib, u najboljem slučaju, neizvesne budućnosti.\nIstovremeno, tri činjenice podupiru ovaj stav. Prvo, krajnji interesi Rusije i Sirije ne podudaraju se sa dugoročnim primirjem u Idlibu. Drugo, prisustvo i sastav mnogih bitnih anti-vladinih organizacija čini bilo kakav trajni sporazum nemogućim. Treće i u uskoj vezi sa prethodnim, sporazum u svojoj trenutnoj formi ostavlja veliki manevarski prostor za provizorna tumačenja njegove ključne odrednice.\nMapa na kojoj je prikazana demilitarizovana zona u Idlibu. (Foto: SMM Syria)\nKakvi su interesi Rusije i Turske u vezi sa demilitarizovanom zonom?\nRusija ne želi nužno da eliminiše sve anti-vladine paravojne organizacije. Zdrav razum ukazuje na to da je razoružavanje i amnestiranje pojedinih pobunjeničkih frakcija svakako poželjnija i – jeftinija opcija od oružang sukoba.\nRusija želi međunarodno priznatu, dovoljno stabilnu i svojim političkim interesima podređenu Siriju kao trajno uporište na Bliskom istoku. Međutim, Rusija istovremeno želi da njeno trajno prisustvo u Siriji bude prihvaćeno kao legitimno od strane međunarodne zajednice. Poput vojnog prisustva i političkog uticaja SAD u susednim državama.\nZbog toga je za Rusiju veoma važno da najpre nastupi sa diplomatskom inicijativom, nudeći mirniju alternativu nastupajućem krvavom sukobu u Idlibu. Da bi jedna takva inicijativa bila ravnopravna i legitimna, Rusiji je neophodna Turska kao zastupnik anti-vladinih snaga.\nZa razliku od Rusije, Turska se u ovom sporazumu nalazi u daleko nepovoljnijoj poziciji. Najpre, sukob u Idlibu odvija se u neposrednom susedstvu Turske. Ukoliko dođe do egzodusa 800 hiljada ljudi, kako to procenjuje UN, njihov prvi i najlogičniji put bio bi upravljen prema Turskoj.\nU Turskoj se trenutno nalazi oko 3,5 miliona izbeglica iz Sirije i još oko pola miliona tražilaca azila iz drugih ratom zahvaćenih područja. Ta cifra se svakodnevno uvećava za po nekoliko stotina, što putem novorođene dece izbeglih porodica što putem stalnog priliva iz susednih zemalja. Ako se ovome doda i veoma nepovoljna ekonomska situacija u Turskoj, jasno je da bi humanitarna katastrofa u Idlibu stvorila suviše veliki diplomatski i ekonomski pritisak.\nVišenamenski borbeni avioni Su-30SM u vazduhoplovnoj bazi Hmejmim, oktobar 2015. (Foto: Voz Iz Neiaz)\nDrugo i najvažnije, Turska je od početka rata u Siriji pokrovitelj brojnim anti-vladinim ali i pojedinim militantnim grupama koje su od strane međunarodne zajednice označene kao terorističke. Tu se najviše izdvaja od strane Turske podržavan Nacionalni oslobodilački front (NOF). U sastav ove organizacije ulaze „umerenije“ grupe poput divizija Slobodne sirijske armije. Međutim, deo ove koalicije od avgusta ove godine je i Sirijski oslobodilački front, nastao sjedinjavanjem radikalno islamističkih grupa Ahrar al Šam i Nur al Din al Zenki. Najsnažnija teroristička grupa, Hajat Tahrir al Šam, od avgusta se nalazi na turskoj listi terorističkih organizacija, ali to ne treba da isključuje mogućnost saradnje u ovoj situaciji.\nZa razliku od Rusije, Turska se u ovom sporazumu nalazi u daleko nepovoljnijoj poziciji.\nGlavni zadatak Turske u kontekstu ovog sporazuma jeste da vrši diplomatski pritisak i svojim neposrednim vojnim prisustvom utiče na pomenute organizacije da postupaju u skladu sa sporazumom. Iako bi se neke od ovih grupa mogle kooptirati u nekom budućem sporazumu, grupe poput Ahrar al Šama, Nur al Din al Zenkija a naročito Tahrir al Šam ostaju legitimna meta Rusije i Sirije. Ovo je ujedno tačka gde su interesi Turske i Rusije najverovatnije nepomirljivi.\nTurska se ovde suočava sa nerešivom dilemom. Sa jedne strane, treba da zastupa interese pomenutih militantnih organizacija i da utiče na njih tokom sprovođenja sporazuma čiji je glavni cilj – njihova faktička eliminacija. Sa druge strane, ukoliko se odrekne svog pokroviteljstva nad ovim organizacijama i prepusti ih Rusiji i Siriji, Turska će ostati lišena svojih eksponenata u Siriji, a njena uloga u budućim pregovorima biće drastično svedena. Osim toga, Turskoj će time biti uskraćeno paravojno ljudstvo koje je do sada koristila za rat protiv kurdskih snaga Jedinica narodne zaštite na severu Sirije.\nPripadnici Turskih oružanih snaga kod mesta Rejhanli, na tursko-sirijskoj granici, 2017. (Foto: Military Times)\nNajvažnije, radikalističke organizacije ovakav potez od strane Turske doživele bi kao izdaju. Sledstveno tome, rizik od terorističkih napada na turskom tlu drastično bi se povećao.\nTakođe, neposredno angažovanje Turskih oružanih snaga širih razmera u Idlibu malo je verovatno zbog velike opasnosti od sukobljavanja sa ruskim snagama.\nTurska treba da zastupa interese pomenutih militantnih organizacija i da utiče na njih tokom sprovođenja sporazuma čiji je glavni cilj – njihova faktička eliminacija.\nInteresi i stremljenja sirijske vlade ovde se naročito ne razmatraju, budući da su u bitnoj meri podređeni ruskoj strategiji za Siriju. Razume se ipak, da je jedini cilj Bašara al Asada da očuva svoju poziciju na vlasti i povrati punu kontrolu nad teritorijom Sirije.\nPrisustvo radikalističkih militantnih organizacija\nPovršnim razmatranjem može se smesta ispravno zaključiti da prisustvo terorističkih organizacija čini svaki sporazum gotovo nemogućim. Najznačajniju oružanu silu u Idlibu čine upravo radikalističke organizacije, od kojih su se neke već deklarisale protiv sporazuma, dok je stav drugih krajnje ambivalentan. Posebnu prepreku implementaciji ovog sporazuma predstavlja činjenica da se oko 20% predviđene zone prostire na teritoriji koju kontrolišu radikalističke grupe koje nisu sklone primirju.\nKao primer ćemo prvo navesti Hajat Tahrir al Šam, nekada poznatiji pod nazivom al Nusra front. Prema podacima UN-a, ova teroristička organizacija broji oko 10,000 boraca i pojedinačno je najsnažnija grupa u Idlibu. Ova organizacija se do trenutka pisanja ovog teksta nije izjasnila po pitanju sporazuma koji podrazumeva njeno potpuno povlačenje iz demilitarizovane zone.\nSamo iz ovog razloga može doći do kolapsa sporazuma, budući da HTS pod svojom kontrolom drži ključne punktove u Idlibu, uključujući i granični prelaz sa Turskom, Bab al Hava. Istovremeno, poslednji nezvanični podaci govore da pripadnici HTS-a neće povući svoje pripadnike.\nU prilog tome govori i tvrdnja da je tokom prethodne nedelje došlo do teških sukoba tokom tri uzastopna dana između HTS i pripadnika Nur al Din al Zenkija u mestu Kafr Halab, koje se nalazi unutar predviđene demilitarizovane zone.\nPosebnu prepreku implementaciji ovog sporazuma predstavlja činjenica da se oko 20% predviđene zone prostire na teritoriji koju kontrolišu radikalističke grupe koje nisu sklone primirju.\nPored ove organizacije, tu su i Turkestanska islamistička partija, Huras al Din, Ansar al Din i druge koje su odbile bilo kakvo učešće u sporazumu. Ova prva je, prema najnovijim informacijama, danas počela sa intenzivnom fortifikacijom svojih pozicija kod mesta Kabani, koje ulazi u sastav demilitarizovane zone.\nSituacija je posebno komplikovana u slučaju organizacija poput Ahrar al Šama i Nur al Din al Zenkija, koje su u sastavu Nacionalnog oslobodilačkog fronta. U sklopu sporazuma, prisustvo „umerenijih“ jedinica Nacionalnog oslobodilačkog fronta je dozvoljeno. Ali istovremeno, Rusija i Sirija organizaciju Nur al Din al Zenki i slične militantne grupe-članice Nacionalnog oslobodilačkog fronta smatraju legitimnom metom, i zahtevaju njihovo uklanjanje.\nPripadnici Sirijskog oslobodilačkog fronta tokom vojnih vežbi koje simuliraju napad provladinih snaga u provinciji Idlib. (Foto: The National)\nNajveći i nepremostivi problem sastoji se u tome što nijedna od ovih organizacija nije koncentrisana na jednom celovitom delu teritorije, već često međusobno “dele” kontrolu nad ruralnim i urbanim područjima, na kojima neretko dolazi i do međusobnih oružanih sukoba. Veoma je mala verovatnoća da će sirijske i ruske snage praviti razliku između “umerenijih” i “radikalnijih” segmenata koji se u Idlibu nalaze. Sledstveno tome, situacija može vrlo brzo i lako da eskalira, ostavljajući sporazum o primirju i demilitarizovanoj zoni samo na papiru.\nNejasno definisana terminologija sporazuma\nNa kraju, sporazum na više mesta nalaže da je do 15. oktobra neophodno uklanjanje “radikalno-terorističkih organizacija”. Međutim, sporazumom nije jasno definisan spisak organizacija koje se vode kao “radikalno terorističke”.\nVeoma je mala verovatnoća da će sirijske i ruske snage praviti razliku između “umerenijih” i “radikalnijih” segmenata koji se u Idlibu nalaze.\nZbog toga, naredba o povlačenju takozvanih radikalno-terorističkih organizacija ima samoporažavajuće dejstvo na nedavno postignuti sporazum o demilitarizovanoj zoni.\nJasno je da i Rusija i Turska u svakom momentu mogu pronaći sopstvene, legitimne razloge za istupanje iz sporazuma. Sirijska vlada, istovremeno, svakako želi da povrati punu kontrolu nad Idlibom.\nImajući u vidu sve prethodno navedeno, može se zaključiti nekoliko stvari u vezi sa rusko-turskim sporazumom.\nPrvo, sporazum će u najboljem slučaju za neko dogledno vreme odgoditi, ali ne i sprečiti sukob širih razmera u Idlibu. Drugo, sporazum će pružiti mogućnost onim pobunjeničkim frakcijama koje to žele da se predaju. O tome možda dobro svedoči i nedavna izjava Bašara al Asada, da je cilj, između ostalog, “rehabilitovati” one slojeve društva koji su pružali podršku terorizmu i haosu.\nPoslednje i najvažnije, sporazum nastoji da obezbedi legitimitet za dalju borbu. Za kolaps sporazuma uvek će biti okrivljena jedna strana, dok će se za drugu smatrati da je “pokušala” da kritičnu situaciju u Idlibu reši mirnim putem.\nTagovi:demilitarizovana zona Idlib Rusija Sirija sporazum turska\nKategorije:Analize Geopolitika Sirija


Bakir Izetbegović – SNEWS\nHome Posts tagged Bakir Izetbegović\nPredsjednik Stranke demokratske akcije (SDA) Bakir Izetbegović primio je danas delegaciju uspješnih mladih političara i aktivista iz Srbije, Crne Gore, Hrvatske, Slovenije, Sjeverne Makedonije i Sjedinjenih Američkih Država (SAD), javlja Anadolu Agency (AA). Sastanku su prisustvovali narodni\nGenerali u Predsjedništvu: Stavljamo se na raspolaganje institucijama BiH\nPredsjedavajući Predsjedništva Bosne i Hercegovine Željko Komšić i član Predsjedništva Bosne i Hercegovine Šefik Džaferović sastali se s predstavnicima Udruženja generala Bosne i Hercegovine, prenosi FENA. Razgovarano je o aktuelnim sigurnosnim i političkim izazovima u Bosni i Hercegovini, u vezi sa prijetnjama i unilateralnim postupcima iz entiteta RS. “Istaknuto je\nDopredsjedavajući Doma naroda Parlamentarne skupštine Bosne i Hercegovine i predsjednik Stranke demokratske akcije (SDA) Bakir Izetbegović sastao se danas u Istanbulu sa predsjednikom Republike Turske Recepom Tayyipom Erdoganom, saopštila je danas ova stranka. Izetbegović je upoznao Erdogana sa aktuelnom situacijom u Bosni i Hercegovini, te sa jednostranim protivustavnim\nDelegacije Bošnjačkog nacionalnog vijeća (BNV) i SDA Sandžaka, predvođene predsjednicima Jasminom Curić i Sulejmanom Ugljaninom sastali su danas u Sarajevu sa Predsjednik Stranke demokratske akcije (SDA) BiH Bakirom Izetbegovićem. Na sastanku je razgovarano o mogućnostima unapređenja saradnje, komunikacije i koordinacije zajedničkih aktivnosti na političkom, kulturnom,\nIzetbegović u Banja Luci: Može doći do destabilizacije zemlje, ali i regije\nPredsjednik Stranke demokratske akcije (SDA) Bakir Izetbegović je nakon današnje sjednice Predsjedništva stranke održane u Banjoj Luci poručio da nije remetilačke politike Saveza nezavisnih socijaldemokrata posljednjih petnaestak godina u državi bi se bolje živjelo, a mladi ljudi ne bi odlazili u inostranstvo. Kada je u pitanju aktuelna politička kriza, koju je\nLider Stranke demokratske akcije (SDA) Bakir Izetbegović izjavio je da različiti faktori utiču na napredak Bosne i Hercegovine, poput kretanja u svijetu i stanja u Evropskoj uniji, dodavši da na stanje u BiH utiče i postojanje, kako je rekao, agresivnog nacionalizma u susednoj Srbiji, prenosi agencija “Beta”. Govoreći o prijetnjama opstanku BiH, Izetbegović je\nAktuelno Bosna i Hercegovina Intervju Politika\nPolitička scena u BiH posljednjih dana je uzavrela. Odluka Visokog predstavnika Valentina Inzka da nametne zakon o zabrani negiranja genocida izazvala je burne reakcije. U žiži interesovanja javnosti su i pregovori o izmjenama Izbornog zakona. O tome, ali i drugim aktuelnim temama u intervjuu za sarajevski Faktor govorio je Bakir Izetbegović, predsjednik SDA BiH i […]


Dva kandidata, dvije potpuno različite ideologije – moderna, evropska Francuska vođena od biznismena ili mračni izolacionizam Le Pen? | Krajina.BA\nDva kandidata, dvije potpuno različite ideologije – moderna, evropska Francuska vođena od biznismena ili mračni izolacionizam Le Pen?\nIako još uvijek nisu objavljeni konačni službeni rezultati prvog kruga predsjedničkih izbora u Francuskoj, jasno je koja su dva kandidata u drugom krugu. Mladi, nezavisni kandidat proevreposkog centra, Emanuel Macorn i čelnica ultradesničarskog, antievropskog pokreta Nacionalni front, Marine Le Pen.\nEmanuel Macron, osnivač i lider nezavisnog pokreta “U marš!”, koji, prema anketama, sigurno ulazi u drugi krug predsjedničkih izbora u Francuskoj, bivši je bankar koji se nikada dosad nije kandidovao na izborima, a bio je ekonomski savjetnik sadašnjem predsjedniku Francoisu Holandeu i potom ministar ekonomije.\nMacron sebe predstavlja kao “neprijatelja nacionalizma” i kandidata “otvorene Francuske koja ima svoje interese – bezbjednosne, ekonomske i socijalne, koje želi da brani, ali operiše u otvorenom svijetu”.\nZalaže se za automatsko izbacivanje nelegalnih imigranata uz smanjivanje broja legalnih migranata na 10.000 godišnje, zatvaranje “ekstremističkih džamija” i davanje prioriteta Francuzima u dodjeli socijalnih stanova.\nNjenu predizbornu kampanju pratio je skandal oko finansiranja njenih savjetnika u Evropskom parlamentu\nPrethodni članakSpektakularan El Clasico: Fenomenalni Messi donio veliku pobjedu Barci (VIDEO i FOTO)


(VIDEO) Održana sednica Štaba za vanredne situacije Opštine Apatin - www.025.rs\nwww.025.rs / APATIN / (VIDEO) Održana sednica Štaba za vanredne situacije Opštine Apatin\n(VIDEO) Održana sednica Štaba za vanredne situacije Opštine Apatin\nNakon održanog sastanka štaba za vanredne situacije opštine Apatin, danas se medijima obratila zamenica predsednika opštine Apatin Dubravka Korać.\n„U Apatinu je situacija pod kontrolom, ne postoje nikakva vanredna iskakanja koja nisu u skladu sa onim što smo predvideli, odnosno merama koje trenutno sprovodimo. Oko 200 stariji sugrađani je u nedelju iskoristili mogućnost, odnosno pravo da izađu i obave kupovinu. Veliku zahvalnost dugujemo kompaniji Securitas zahvaljujući kojima smo ispred svih prodavnica bili u mogućnosti da organizujemo red i protokol koji je preporučen u ovakvim situacijama.\nVažno za napomenuti su i aktivnosti Crvenog krsta Apatin, gde se prijavilo 57 punoletnih volontera koji su trenutno angažovani, a pored njih imamo i 12 maloletnih volontera koji su takođe iskazali želju da pomognu. U prethodnih 5 d ana volonteri su obišli 102 domaćinstva, toliko je poziva i bilo. Dnevno bude oko 20 poziva koji se već sutradan protokolišu.\nZa sve građane koji nisu u situaciji i mogućnosti da sami obezbede osnovne životne namirnice, mogu da se obrate Centru za socijalni rad Apatin ili Crvenom krstu. Imamo određeni kontigent paketa hrane gde možemo da im pomognemo, ali apelujem da ovo rade samo oni građani koji su u potpunosti ugroženi, te ne mogu sebi da obezbede ono najosnovnije“, dodala je zamenica predsednika opštine Apatin.\n„Ljudi su odmah prihvatili i počeli da šiju maske u dovoljnim količinama da ih obezbedimo svim ovim našim najugroženijim zaposlenima. Takođe, kompanija Flash SRB je obezbedila materijal potpuno besplatno za sve te maske, te i njima dugujemo veliku zahvalnost. Ono čega su svedoci svi građani naše opštine jeste da su radnici JKP „Naš dom“ Apatin sproveli kompletnu dezinfekciju naše opštine rastvorom hlora. Sa tim će se nastaviti i u narednom periodu, a na štabu za vanredne situacije je da se rastvor hlora obezbedi za domaćinstva, a prioritet će biti stambene zajednice gde je najveća frekvencija ljudi. Građani treba da znaju da hlor proizvodimo na našem vodovodu i da je JKP „Naš dom“ Apatin preduzelo dodatne mere da obezbedi dovoljne količine. U narednom periodu će upravnici zgrada biti obavešteni gde, kada i na koji način će moći da preuzmu količine hlora za dezinfekciju stambenih blokova“, rekla je zamenica predsednika opštine.\nVažno je naglasiti da je opštinski štab za vanredne situacije doneo odluku da se usluga geronto domaćica dok traje vanredno stanje ne naplaćuje. One će raditi kao i do sada, a ukoliko postoji potreba građana kod kojih one nisu dolazile do sada za najosnovnije stvari, mogu da se jave Centru za socijalni rad Apatin.\nTags: Dubravka Korać, opština apatin, Štab za vanredne situacije Apatin\nIzmena Naredbe vlasnicima prodajnih objekata


KK Crvena zvezda u jeku borbe za šampionsku titulu Srbije, već je počeo i pripreme za izuzetno važnu i zahtevnu takmičarsku sezonu 2019/2020, u kojoj će igrati četiri takmičenja, i predstavljati našu zemlju u novom formatu Evrolige sa 18 klubova.\nAndrija Gavrilović je bio izuzetno važan deo uspeha, i zahtevne sezone KK Crvena zvezda. Rođen je 13. januara 1965 u Beogradu. Osim skoro decenijskog rada u košarkaškoj akademiji u Italiji, bio je angažovan u Olimpiji iz Milana od 1999. godine, Rozetu, Virtusu, Unikahi, a od 2008. godine trenersku karijeru je nastavio u Rusiji, u UNIKS-u i Himkiju gde je proveo čak šest godina i sa tim klubom osvojio dve titule Evrokupa i VTB ligu.\nSvoj trenerski put započeo je kao trener mlađih selekcija KK Crvena zvezda, a sada će i drugu sezonu zaredom biti izuzetno važan deo stručnog štaba seniorskog tima KK Crvena zvezda.


► U Južnoj Koreji broj novozaraženih najniži za 50 dana\nMnogi stručnjaci su međutim upozorili da bi virus mogao ponovo da počne da se širi posle ovonedeljnog tradicionalnog jesenjeg praznika Čuseok, kada ljudi obično putuju da posete rođake. Zdravstvene vlasti pozvale su stanovništvo da se uzdrži od putovanja ove godine zbog rizika širenja virusa.\nKorejska agencija za kontrolu i prevenciju bolesti saopštila je danas da su u poslednja 24 časa zabeležena 38 nova slučaja zaraze čime je ukupan broj zaraženih u zemlji porastao na 23.699 sa 407 umrlih.\nJužna Koreja je početkom avgusta beležila novo izbijanje zaraze, uglavnom u gusto naseljenoj oblasti Seula. Međutim broj novozaraženih je nedavno počeo da usporava kada su vlasti uvele stroge mere socijalnog distanciranja. Prema Agenciji za kontrolu bolesti 17 od 38 nova slučaja prijavljeno je u oblasti Seula.\nBroj umrlih od korona virusa u svetu prešao je milion, devet meseci od početka krize koja je razorila ekonomiju, stavila na iskušenje odlučnost svetskih vođa, suočila nauku sa politikom i primorala ogroman broj ljudi da promeni način na koji žive, uče i rade.\nTaj crni međaš koji je zabeležio Univerzitet Džons Hopkins skoro sigurno je znatno manji od pravog broja umrlih zbog pitanja oko testiranja i prebrojavanja, i broj nastavlja da raste sa oko 5.000 umrlih prijavljenih dnevno u svetu.


Posle dve godine pauze, Er Srbija prima nove clanove posade\nBEOGRAD – Više od 200 kandidata prijavilo se na konkurs za prijem novih članova kabinskog osoblja Er Srbije, koji je organizovan prvi put posle pauze od dve godine, saopštila je danas srpska nacionalna avio-kompanija.\nKonkurs za prijem novih članova kabinskog osoblja bio je otvoren od 18. marta do 2. aprila.\n„Drago nam je što smo nakon pauze od dve godine, uslovljene pandemijom i radom u otežanim okolnostima, sada u prilici da ponovo organizujemo konkurs i sa velikim zadovoljstvom dočekujemo kandidate. Posebno nas raduje veliko interesovanje mladih da postanu članovi našeg zaista izuzetnog tima kabinskog osoblja i budu ponosni ambasadori brenda nacionalne avio-kompanije“, izjavila je Netković.\nKandidati će proći kroz niz testova i vežbi, kreiranih da se zadovolje najviši standardi rada, neophodni za obavljanje posla kabinskog osoblja avio-kompanija.\nKriterijumi za procenu kandidata tiču se nivoa znanja engleskog jezika, spremnosti da pruže pomoć putniku, stepena motivacije i želje da postanu deo tima nacionalne avio-kompanije i putnicima pružaju vrhunsku uslugu.\nIzabrani kandidati će imati priliku da se sastanu sa stručnjacima za zapošljavanje Er Srbije, razgovaraju o svojim profesionalnim interesovanjima, upoznaju se sa dinamikom rada i saznaju više o prednostima programa obuke na radnom mestu koji nacionalni avio-prevoznik nudi svim članovima svog tima kabinskog osoblja.\nNa ovaj način, kandidati će dobiti informacije iz prve ruke o načinu poslovanja Er Srbije, kao i o svim profesionalnim mogućnostima koje nudi, navodi se u saopštenju.\nKonkurs se organizuje po dvanaesti put od 2013. godine, uključujući i događaje održane u Banjaluci, Podgorici i dva puta u Nišu.\nEr Srbija je prethodni konkurs za prijem članova kabinske posade organizovala u februaru 2020. godine, neposredno pre izbijanja globalne pandemije korona virusa.


Pogledajte VIDEO: Spojen prvi segment mosta Moračica\nčetvrtak, 11 jul 2019 11:00\nFoto: Ministarstvo saboraćaja\nZavršeno je spajanje jednog segmenta rasponske konstrukcije mosta Moračica na autoputu Bar - Boljare, dok se cjelokupno spajanje mosta očekuje do septembra ove godine, saopšteno je iz Ministarstva pomorstva i saobraćaja. Ministar Osman Nurković sa saradnicima i predstavnicima kompanije CRBC, obišao je cijelu prioritetnu dionicu autoputa Bar-Boljare.\nZavršeno je spajanje jednog segmenta rasponske konstrukcije, dok se cjelokupno spajanje mosta očekuje do septembra ove godine. Od ukupno 16 tunela, probijeno je 15. Preostalo je još 20 metara u desnoj cijevi tunela Mateševo. Pri kraju je i izgradnja gornjeg dijela sekundarne obloge, gdje je stepen završenosti 94,7 odsto, ističu iz Ministarstva.\nPosljednji put izmijenjeno četvrtak, 11 jul 2019 11:20\nViše iz ove kategorije « Građani se od početka godine zadužili skoro pola milijarde eura! Radunović: Predlažemo rebalans budžeta zbog dobrih rezultata »


LG V10 - Fotografija 1\nLG V10 - Fotografija 2\nLG V10 - Fotografija 3\nLG V10 Manual Camera Mode - Fotografija 4\nLG V10 Second Screen - Fotografija 5\nLG V10 saradnja sa glumcem Džozef Gordon Luitom - Fotografija 6\nPDF versija: LG V10 smart telefon za prave kreativce\nBeograd, 13. januar 2016. godine – Kompanija LG Electronics (LG) predstavila je svoj novi smart telefon sa brojnim multimedijalnim karakteristikama, koje do sada nisu viđene na mobilnom uređaju. Prvi iz V serije telefona, LG V10 dizajniran je tako da pruži vrhunsko iskustvo svim aktivnim korisnicima društvenih mreža, zahvaljujući novim funkcijama kao što su drugi ekran, dve prednje kamere i manualni video režim. Vrhunski dizajn krasi nerđajući čelik i izdržljivi silikon, što svrstava V10 telefon među jedne od retkih koji su stojički prošli testove izdržljivosti.\nU drugoj polovini prošle godine, kompanija LG ostvarla je saradnju sa renomiranom i nagrađivanom produkcijskom kućom „HitRECord“, koja je u vlasništvu glumca, scenariste i reditelja, Džozefa Gordona-Luita (Joseph Gordon-Levitt). Ovaj glumac je domaćoj publici najviše poznat po svojoj čuvenoj ulozi Tomija u humorističkoj seriji „Treći kamen od Sunca“, kao i po ulogama u filmovima „500 dana Samer“, „Uspon mracnog viteza“, „Don Džon“ i mnogi drugi. Saradnja kompanije LG i Džozefove produkcijske kuće, deo je ideje kompanije da podržava kreativce širom sveta, kao i stvaranje kvalitetnog i drugačijeg sadržaja, zbog čega je ovaj dvojac napravio kratak film koji se fokusira na one trenutke tokom dana koji svojom spontanošću i lepotom dokazuju da je život zaista dobar. Zajedničko ostvarenje može se pogledati na sledećem linku: https://www.youtube.com/watch?v=8sZS4Wu5PZ0\nKompanija LG predstavila je eksluzivno na V10 smart telefonu potpuno novu karakteristiku, drugi ekran, koji se nalazi iznad glavnog QHD IPS Quantum ekrana diagonale 5,7 inča. Radeći potpuno nezavisno, drugi ekran može da se podesi da bude uvek aktivan, kako bi poboljšao performanse telefona, bez trošenja baterije. Na drugom ekranu može biti podešen prikaz vremenske prognoze, vreme, datum i prikaz stanja baterije, kada je glavni ekran isključen, kao i posebne prečice ili omiljene aplikacije. Šta više, tokom uživanja u filmu ili video igri na V10 telefonu, drugi ekran diskretno će istaći obaveštenje o dolazećem pozivu ili poruci, bez prekidanja trenutne aktivnosti.\nLG V10 model telefona poseduje dve 5MP kamere sa dva odvojena objektiva za snimanje standardnih selfie fotografija pod uglom od 80 stepeni ili savršenih širokougaonih selfie snimaka od 120 stepeni. Za širokougaone fotografije, V10 model koristi sofisticirani softverski algoritam za kombinovanje slika napravljenih sa dva odvojena objektiva, koji su dovoljno udaljeni da obezbede dve različite tačke gledišta. Mogućnost snimanja selfie fotografija bez selfie štapa nikada nije bilo lakše. Multi-view opcija pruža mogućnost snimanja različitih uglova koji koriste sve tri kamere V10 modela.\nOne mogućnosti koje je LG G4 smart telefon nudio fotografisanjem, LG V10 model ponudiće vrhunskim snimanjem video materijala, njegovim uređivanjem i deljenjem. Model V10 je prvi smart telefon koji pruža manualni režim kreiranja video zapisa, što će korisnicima omogućiti da lako kreiraju video materijal visokog kvaliteta, koristeći brojne mogućnosti adaptiranja brzine zatvarača, frejm rejta, ISO osetljivosti, balansa i fokusa, baš kao pravi profesionalci. Video materijal može da se snima u tri rezolucije – HD, FHD ili UHD – i dva odnosa dimenzija – standardni 16:9 ili bioskopski 21:9.\n• Steady Record: karakteristika koja koristi elektronsku stabilizaciju slike (EIS) prilikom snimanja video materijala, kako bi neutralisala podrhtavanje slike, omogućavajući oštriji video snimak, kreiran u pokretu\n• Snap video: kreiranje video snimka kombinovanjem velikog broja kraćih video snimaka\n• 15 sec. Auto Edit: opcija koja kreira kratke video snimke kod kojih automatski eliminiše zamućenost slike i statične scene\n• Quick Video Editor: jednostavno kroji ili menja frejm rejt i dodaje efekte, kao što su boje i muzika u pozadini\n• Quick Share: nakon završenog snimanja, pop-up funkcija se pojavljuje na ekranu i prikazuje opcije popularnih društvenih mreža kako bi deljenje video materijala bilo jednostavnije i brže\n• Audio Monitor: podešava osetljivost tri mikrofona tokom snimanja video zapisa i direktno prati i kontroliše audio ulaz, uključujući mogućnost usmerenog snimanja kako bi se naglasio zvuk koji dopire iz jednog izvora\n• Wind Noise Filter: eliminiše spoljašnju buku prouzrokovanu vetrom, zarad kreiranja zvuka visokog kvaliteta, kada se video zapis snima na otvorenom\nModel V10 u skladu sa tradicijom kompanije LG pruža i opcije za skladištenje u vidu microSD kartice, a kompatibilnost sa karticama do 2TB, omogući će korisnicima da kreiraju veliku količinu 4K video materijala. Ovaj model poseduje prenosivu bateriju jačine 3,000mAh, a zahvaljujući ugrađenoj Qualcomm® Quick Charge™ 2.0 tehnologiji, potrebno je samo 40 minuta da se baterija napuni do 50 odsto.\nElastični Dura Guard okvir čvrsto štiti ekran od teških udaraca, dok je okvir V10 modela napravljen od 316L nerđajućeg čelika SAE nivoa, istog čvrstog, hipoalergenskog materijala koji se koristi za izradu hirurških instrumenata i ekskluzivnih satova. S obzirom da su ivice i uglovi telefona njegovi najugroženiji delovi, Dura Guard obezbeđuje njihovu maksimalnu izdržljivost.\nNa poleđini i na dnu ekrana, otporan ali mekan Dura Skin sloj pruža dodatnu zaštitu od direktnih udaraca na uređaju. Šta više, mrežna podloga na zadnjoj strani je specijalno dizajnirana kako bi pružila bolju zaštitu, čak kada je korisnik u pokretu. Kompanija za nezavisno testiranje i sertifikaciju, MET Laboratories, testirala je LG V10 smart telefon ispuštanjem sa visine od 48 inča, i to u više navrata i iz različitih uglova, dokazavši da je "MIL-STD-810G Transit Drop Compliant", odnosno izdržljiv kada su veliki šokovi u pitanju.\nKao napredni multimedijalni smart telefon, zvuk na V10 modelu dizajniran je tako da bude najbolji u klasi. V10 poseduje 32-bitni Hi-Fi DAC kompanije ESS Technology, koja proizvodi profesionalne audio uređaje visokog kvaliteta. LG V10 je prvi komercijalni uređaj koji koristi Qualcomm Technologies TruSignal™ antenna boost tehnologiju dizajniranu da optimizuje jačinu signala u svakom trenutku, za manje propuštenih poziva, brže podatke i bolju pokrivenost poziva.\nPristup i bezbednost\nZajedno sa popularnom Knock Code funkcijom, LG V10 poseduje i novi senzor za otključavanje telefona i uključivanje ekrana uz pomoć otiska prsta. „LG V10 model je primarno kreiran kao multimedijalni smart uređaj. Mnogi korisnici su nam se poverili da im, sve do pojave G4 modela, nije bilo prijatno da idu na odmor bez posebnog fotoaparata. Sa V10 smart telefonom, nadamo se da ćemo učiniti za video snimanje ono što je G4 telefon učinio za fotografisanje“, izjavio je Juno Cho, predsednik i izvršni direktor kompanije LG Electronics Mobile Communications.\nLG V10 model će biti dostupan u Koreji ovog meseca, a zatim i na tržištima širom sveta.\nKljučne karakteristike: *\n• Procesor: Qualcomm Snapdragon ™ procesor 808\n• Ekran: Glavni - 5.7 inča IPS QHD Quantum Display (2560 x 1440 / 513ppi)\nSekundarni - 2.1inča IPS Quantum Display (160 x 1040 / 513ppi)\n• Memorija: 4GB RAM-LPDDR3 / 64GB SSD RV / MicroSD (do 2TB)\n• Kamera: Zadnja - 16MP sa F1.8 otvorom blende / OIS 2.0\nPrednja - 5MP dualni objektiv (80o Standardni ugao / 120o širokougaoni)\n• Veličina: 6 x 79,3 x 8.6mm\n• Mreža: LTE- A Cat. 6\n• Povezivanje: Wi-Fi, 802.11 a, b, g, n, ac / Bluetooth 4.1 / NFC / USB 2.0,\n• Boje: Svemirski crna / Luks / Moderna Bež / Okeansko plava / Opalno plava\n* Specifikacije mogu varirati u zavisnosti od tržišta.


POSLEDNJE MESTO ZA IGRANJE: U Srpskom fudbalu kasni 68 odsto plata, prosečna zarada 1000 dolara, klubovi u dugovima, stadioni oronuli... | Happy BSC portal\nPOSLEDNJE MESTO ZA IGRANJE: U Srpskom fudbalu kasni 68 odsto plata, prosečna zarada 1000 dolara, klubovi u dugovima, stadioni oronuli...\nKažu dobar glas daleko se čuje, a loš još dalje. Tako se u Australiji sada priča o propasti srpskog klupskog fudbala, koji je nekad bio elitni.\nAustralijski sajt News.com donosi priču agencije AFP o dvojici stranih fudbalera koji su potrazi za srećom u zapadnoj Evropi završili na Balkanu.\n"Stotine fudbalera iz Afrike, Azije i Južne Amerike san o vrhunskom fudbalu je doveo u Istočnu Evropu. Poslednjem mestu na svetu na kojem želite da igrate fudbal", navodi se u reportaži.\nUganđanin Kalid Aučo nije ispunio svoje snove dolaskom u škotski Aberdin, pa je na preporuku selektora Ugande Milutina Sredojevića, jednog od brojnih naših stručnjaka u Africi, stigao do Srbije.\nDovela ga je Crvena zvezda, ali je Aučo trenutno na pozajmici u OFK Beogradu, koji se bori za opstanak u Prvoj ligi Srbije, drugom rangu našeg fudbala.\n"Trener je rekao da će mi to otvoriti mogućnosti", objasnio je Aučo svoj dolazak u Srbiju, koji Međunarodna unija profesionalnih fudbalera (FIFPro) ne preporučuje igračima kao dobru opciju.\nDvanaest od 16 članova Superlige Srbije ima samo privremene licence za takmičenje, a četri kluba ne mogu da dovode pojačanja zbog dugova prema trenerima i igračima.\nNišta bolja situacija nije ni u najvećim našim klubovima, Partizanu i Crvenoj zvezdi, koji nisu želeli da komentarišu za strane medije krizu u kojoj se nalaze.\nMediji sa druge strane planete naglašava da je Zvezda bila šampion Evrope 1991. godine, ali da je nakon toga usledio raspad Jugoslavije, a s njim i pad srpskog fudbala.\n"Klubovi grcaju u dugovima, niko ne zna ko je čiji vlasnik. Trofejne sobe su jedini podsetnik slavnih vremena. Stadioni su prazni, predstavljaju raj za huligane i kriminalce. Jedan od vođa navijača Partizana, pozati narko diler, ubijen je u mafijaškom obračunu u oktorbu 2016. Lica žrtava nasilja krase beogradske zidove", navodi se u reportaži.\nFIFPro je ove godine upozorila strane igrače da ne potpisuju ugovore u Srbiji, jer kasni 68 odsto plata, a većina igrača zarađuje manje od oko 1.000 dolara mesečno.\nSrpski klubovi imaju pravo da dovedu maksimalno šestoricu stranih fudbalera, od kojih dvojicu iz bivših jugoslovenskih republika. Od sledeće sezone taj limit će biti smanjen na četiri.\nUz 23-godišnjeg Auča, u OFK Beogradu je i 20-godišnji Japanac Takuto Jasuoka, koji takođe sanja prelazak u neku od najjačih evropskih liga.\n"Uslovi su dobri, ali bih radije igrao u zemlji u kojoj su bolji", kratko kaže Jusoka, koji je pre Srbije igrao u Crnoj Gori, a koji se u snovima nada Londonu, Mančesteru ili Barseloni.


Nova žetva medalja karatista Spartak Enpija - YU ECO RTV\nNaslovna / Sport / Nova žetva medalja karatista Spartak Enpija\nNova žetva medalja karatista Spartak Enpija\nsinisa oktobar 31, 2017\tSport Napiši komentar 61 Pregledi\nU okviru priprema za Kup Vojvodine, koji će se održati petog novembra, u Bečeju, Karate klub Spartak Enpi nastupio je na velikom internacionalnom turniru „Memorijal Dragoslav Radovanović Pjer“, čiji domaćin je bila Jagodina.\nU konkurenciji preko 500 takmičara iz 32 kluba iz: Srbije i Makedonije, Subotičani su osvojili trideset medalja, od kojih su: 11 zlatnih, šest srebrnih i 13 bronzanih , pa su u generalnom plasmanu zauzeli drugo mesto.\nZa najboljeg takmičara na ovom turniru proglašen je karatista iz Spartak Enpija Uroš Marodić, koji se okitio sa dva zlatna odličja, dok je na drugom mestu po uspešnosti bio njegov klupski kolega Ilija Angelov, koji se izborio za jednu zlatnu i jednu bronzanu medalju.\nDrugi deo ekipe Karate kluba Spartak Enpi nastupio je na tradicionalnom, desetom po redu, turniru „Apatinski pobednik“, koji je organizovan u Apatinu.\nNa ovom međunarodnom takmičenju, Subotičani su osvojili pet medalja, i to dve srebrne i tri bronzane.\nPrethodna Meč osmine finala domaćeg Kupa odbojkašice Spartaka igraće u Beogradu protiv Partizana\nSledeća Subotičke gimnastičarke pripremaju se za finiš ovogodišnje takmičarske sezone


Oct 15, 2019 robotika\nDruštveni uticaj robota na ljude i nesigurnosti koje može da donese ne treba potcenjivati. Istraživanje sprovedeno od strane kompanije Kaspersky i Univerziteta u Gentu pokazalo je da roboti mogu efektivno da izvuku osetljive informacije od ljudi koji im veruju, ubeđujući ih da preduzmu nebezbedne aktivnosti. Na primer, u određenim scenarijima, prisustvo robota može da ima veliki uticaj na volju ljudi da odaju pristup bezbednim zgradama.\nSvet se ubrzano kreće ka povećanoj digitalizaciji i mobilnosti usluga. Mnoge industrije i domaćinstva se snažno oslanjaju na automatizaciju i korišćenje robotskih sistema. Prema nekim procenama, ovo poslednje će postati norma za dobrostojeća domaćinstva do 2040. Trenutno, većina ovih robotskih sistema je na nivou akademskog istraživanja i još je rano pričati o uspostavljanju sajberbezbednosnih mera. Međutim, istraživanje kompanije Kaspersky i Univerziteta u Gentu pokazalo je novu i neočekivanu dimenziju rizika povezanog sa robotikom – društveni uticaj koji ima na ljudsko ponašanje, kao i potencijalnu opasnost i vektor napada koji donosi.\nIstraživači su se fokusirali na uticaj određenog društvenog robota, onog koji je dizajniran i programiran za interakciju sa ljudima koristeći humanoidne kanale, poput govora ili neverbalne komunikacije, na gotovo 50 učesnika. Pod pretpostavkom da se društveni roboti mogu hakovati, i da je napadač uspostavio kontrolu u ovom scenariju, istraživači su predvideli potencijalni bezbednosni rizik povezan sa situacijom u kojoj robot aktivno utiče na korisnike da preduzmu određene aktivnosti uključujući:\n· dobijanje pristupa ka nedozvoljenim prostorima. Robot je postavljen blizu bezbednosnog ulaza u zgradu u centru Genta u Belgiji i pitao je zaposlene da li može da ih prati kroz vrata. Uobičajeno, prostoru se može pristupiti prislanjajući bezbednosnu karticu na čitač pristupa pored vrata. Tokom eksperimenta, nisu svi zaposleni poslušali zahtev robota, ali 40% njih je otključalo vrata i dopustilo robotu da uđe u obezbeđeni prostor. Međutim, kada je robot pozicioniran kao dostavljač pice, držeći kutiju dobro poznatog brenda, zaposleni su spremno prihvatali njegovu ulogu i delovali manje skloni da preispituju njegovo prisustvo ili razloge zbog kojih mu treba pristup obezbeđenom prostoru.\n· pribavljanje osetljivih informacija. Drugi deo studije fokusirao se na pribavljanje ličnih informacija koje se tipično koriste za resetovanje šifri (uključujući datum rođenja, prvi auto, omiljenu boju, i slično). Opet, društveni robot je korišćen, ovaj put pozivajući ljude na prijateljski razgovor. Od svih, osim jednog učesnika, istraživači su uspeli da pribave lične informacije brzinom od jedne stvari po minuti.\nKomentarišući rezultate eksperimenta, Dmitri Galov (Dmitry Galov), istraživač bezbednosti u kompaniji Kaspersky, rekao je: „Na početku istraživanja izučavali smo softver koji se koristi u razvoju robotičkog sistema. Zanimljivo je da smo otkrili da dizajneri prave svesne odluke da isključe bezbednosne mehanizme i umesto toga se fokusiraju na razvoj komfora i efikasnosti. Međutim, kako su rezultati našeg eksperimenta pokazali, developeri ne bi trebalo da zaborave na bezbednost kada se završi faza istraživanja. Pored tehničkih razmatranja postoje ključni aspekti o kojima treba brinuti kada je reč o bezbednosti robotike. Nadamo se da će naš udruženi projekat i ulazak u polje sajberbezbednosti robotike sa kolegama sa Univerziteta u Gentu ohrabriti druge da prate naš primer i podići nivo svesti o ovom pitanju.”\nToni Belpeme (Tony Belpaeme), profesor veštačke inteligencije i robotike na Univerzitetu u Gentu dodao je: „Naučna literatura ističe da je poverenje u robote i naročito društvene robote realno i da može biti iskorišćeno za ubeđivanje ljudi da preduzmu određene aktivnosti ili otkriju informacije.\nGeneralno, što je više robot nalik ljudima, veća je njegova moć da ubedi i uveri. Naš eksperiment je pokazao da to može nositi značajan bezbednosni rizik: ljudi nastoje da ih ne razmatraju, pretpostavljajući da su roboti dobronamerni i pouzdani. Ovo nosi potencijalni rizik za maliciozne napade i tri studije slučaja o kojima se raspravlja u izveštaju su samo deo bezbednosnih rizika u vezi sa društvenim robotima. Zato je neophodno sarađivati sada kako bi se razumeli i oslovili nastajući rizici i ranjivosti – isplatiće se u budućnosti.”


RTCG - Radio Televizija Crne Gore - Nacionalni javni servis :: Politika :: Rumunija će i dalje podržavati integracije CG\nPEJOVIĆ I GAVRILESKU 13. 09. 2017. 14:42 >> 14:12 0\nPEJOVIĆ I GAVRILESKU\nRumunija će i dalje podržavati integracije CG\nPejović je, kako je saopšteno iz Ministarstva, zahvalio na dosadašnjoj saradnji i podršci, posebno u dijelu prenošenja naučnih i tehničkih znanja i iskustava iz oblasti zaštite životne sredine koje je doprinijelo kvalitetnijem usklađivanju nacionalnih politika i zakonodavstva sa zahtjevima EU u toj oblasti.\nIstakao je da Crna Gora aktivno radi na otvaranju poglavlja 27. podsjetivši da je usvajanjem strategije i akcionog plana iz te oblasti, ispunjeno početno mjerilo u ovom poglavlju.\nGavrilesku je čestitala na zahtjevnim reformama koje je Crna Gora sprovela i odličnim rezultatima koji se vide u praksi.\n"Ona je saopštila je da je članstvo u EU donijelo brojne koristi Rumuniji koje su vidljive u svakodnevnom životu građana, posebno ukazavši da su evropski fondovi doprinijeli razvoju te države i njenom približavanju razvijenim, starim članicama EU. Na toj liniji je ocijenila da je Crna Gora na dobrom putu i istakla uvjerenje da će nastavak procesa evropske integracije i buduće članstvo donijeti Crnoj Gori i njenim građanima pozitivne promjene", navodi se u saopštenju.\nGavrilesku je ocijenio Crna Gora je uradila odličan posao, a rumunski eksperti koji su dosad sarađivali u oblasti životne sredine će nastaviti s podrškom crnogorskim kolegama i nakon otvaranja tog poglavlja, u skladu s Memorandumom o saradnji koji je potpisan 2013. godine.\n"Sagovornici su, zajednički konstatovali potrebu sagledavanja mogućnosti korištenja fondova Berlinskog procesa i Dunavskog programa za reforme u oblasti životne sredine, s obzirom na značaj i finansijsku zahtjevnost ovog poglavlja", zaključuje se u saopštenju.\nAleksandar Andrija Pejović CG-Rumunija


Informacije o radnim dozvolama za građane zapadnog Balkana\nPravilo za zapadni Balkan otvara državljanima Albanije, Bosne i Hercegovine, Kosova, Republike Sjeverne Makedonije, Crne Gore i Srbije pristup za svako zaposlenje na tržištu rada u Njemačkoj. Pravilo je u početku bilo ograničeno za period od 2016. do kraja 2020. godine. Zbog velike potražnje poslodavaca u Njemačkoj za radnom snagom iz ovih zemalja, pravilo je produženo do 31. decembra 2023. godine.\nRad kao iznajmljeni radnik/ica i dalje nije dozvoljen. Za izdavanje dozvole Savezna agencija za rad ispituje da li za određeno radno mjesto na raspolaganju stoji radna snaga iz zemlje ili iz Evropske unije (provjera prvenstva) i da li su uslovi za zaposlenje isti kao i za domaću radnu snagu.\nZbog Covid-19-pandemije za Njemačku postoje ograničenja putovanja iz mnogih država. Aktuelne informacije o ovome dobićete na sljedećoj stranici.\nPronaći listove sa informacijama i formularima za preduzeća, radnu snagu/Postavka internacionalna stručna radna snaga\nList sa informacijama: Pravilo za zapadni Balkan od 01.01.2021


Moskva traži da Turci plate za obaranje aviona, Ankara odbija | Magazin Restart\nZamenik ruskog šefa diplomatije Aleksej Meškov rekao je danas da bi Turska trebalo da plati nadoknadu za obaranje ruskog vojnog aviona u blizini tursko-sirijske granice prošlog meseca, dok je tursko Ministarstvo spoljnih poslova saopštilo da na ruske zahteve nije moguće odgovoriti.\nMOSKVA/ANKARA – Zamenik ruskog šefa diplomatije Aleksej Meškov rekao je danas da bi Turska trebalo da plati nadoknadu za obaranje ruskog vojnog aviona u blizini tursko-sirijske granice prošlog meseca, dok je tursko Ministarstvo spoljnih poslova saopštilo da na ruske zahteve nije moguće odgovoriti.\nMeškov je poručio i da bi Turska trebalo da garantuje da se slični incidenti neće događati u budućnosti, prenose RIA Novosti.\nPortparol turskog Ministarstva spoljnih poslova je istakao da „nije moguće zadovoljiti ruske zahteve za obeštećenje zbog oborenog aviona“, javio je Rojters.\nOn je primetio da ruska vojska deluje kao da postoji neka uočena pretnja od Turske, što je, kako je ocenio, „preterano i nerealno“.\nBritanska agencija ocenjuje da će najnoviji komentari verovatno dodatno pojačati tenzije u odnosima između Moskve i Ankare posle obaranja ruskog aviona.\n„Turska nema agresivan pristup prema ruskoj vojsci“, naglasio je portparol turskog Ministarstva, izrazivši nadu da do eskalacija tenzija neće doći.\nOn je rekao da Turska ne planira da uspostavi vojne snage u okviru alijanse na čelu sa Saudijskom Arabijom protiv terorizma, za koju je ocenio da je važan savez kad je reč o vojnoj i obaveštajnoj koordinaciji.\nS druge strane, zamenik ministra spoljnih poslova Rusije se osvrnuo i na pregovore o rešavanju sirijske krize i istakao da se Moskva protivi isključivanju etničkih Kurda iz tih pregovora.


BRIGA KOMŠIĆA ZA STRANKU, VAŽNO DA SE ON UHLJEBIO: DF izbačen iz pregovora o formiranju vlasti u USŽ | Poskok.info\nBRIGA KOMŠIĆA ZA STRANKU, VAŽNO DA SE ON UHLJEBIO: DF izbačen iz pregovora o formiranju vlasti u USŽ\n“Praktično, u pregovorima o formiranju vlasti svaka stranka je nastupala pojedinačno. Zahtjev DF-a nije uzet u obzir i grupa ostalih odlučila je da ide bez nas u formiranje većine”, rekao je Murić.\nŠto se tiče komunikacije s lokalnom organizacijom Naše stranke, Murić je kazao kako se predsjednik Županijskog odbora DF-a u USŽ Ekrem Prošić jednom ili dva puta sastao s delegacijom Naše stranke, ali na sastancima nisu doneseni nikakvi posebni zaključci.\nNaša stranka i SDP podržat će formiranje Vlade Unsko-sanske Županije u kojoj će glavnu riječ imati A-SDA. Iz Naše stranke priopćili su kako će podržati predloženi saziv vlasti, ali da neće potpisati nikakav sporazum s A-SDA.\n“Ideja Naše stranke, iako s jednim zastupničkim mjestom u Skupštini USŽ, bila je da se prema principima kako se to uradilo u Sarajevskoj županiji i drugim županijama formira bh. blok s lijevo orijentiranim političkim organizacijama, što i u slučaju naše županije podrazumijeva stvaranje bloka sa SDP-om i DF-om. Nažalost, ovaj pokušaj nije uspio iz razloga što su obje organizacije izrazile spremnost da formiraju bh. blok s nama, ali ne i jedna s drugom”, priopćeno je iz Naše stranke.\nMurić je rekao da županijski odbori nisu dobili nikakve upute iz vrha stranaka i da ga čudi da se ide u stvaranje nekakvog bloka” koji nema poveznice s nižim razinama vlasti.\n“Osobno me iznenadilo što se takva vrsta komunikacije nije prenijela na niže nivoe. DF je poručio da je SDP lider u pregovorima, a SDP se nije ozbiljno potrudio u USŽ-u organizirati sastanke koji će dovesti do toga da zajedno nastupamo kao blok”, kazao je Murić./HMS/


Vesti: Svetlana Kuznjecova\nRIM: Vondrusova u osmini finala, Kuznjecova izbacila Kontavej\n19. igračica planete u drugom kolu je savladala Aranču Rus iz Holandije rezultatom od 6:3, 6:3 nakon nešto manje od dva sata provedenih na terenu. Naredna protivnica biće joj bolje […]\nKuznjecova odustala od puta za Njujork\nSem zbog opasnosti od korona virusa, još jedan problem je uticao na odluku teniserke. – Zbog nepovoljne situacije uslovljene koronavirusom, kao i nemogućnosti organiziranja potrebnih letova za članove mog tima, […]\n“WTA? Ne znam ni ko je u TOP 10”\nTrenutno 32. na WTA rang listi istakla je da ne zna ni ko se nalazi u svetskom vrhu. – Ne želim da uvredim nikoga, ali kvalitet na WTA turu se […]\nKuznjecova zamalo žrtva internet prevare\nNaime, prevaranti su koristeći epidemiju korona virusa kao izgovor, pokušali da uzmu novac od teniserke. – Dragi prijatelji, odnosno sportisti. Drugi put već dobijam ovakvu poruku. Tražili su mi novac. […]\nSINSINATI: Kuznjecova savladala Barti za finale\nOna je u polufinalu savladala drugu teniserku sveta Ešli Barti. Njoj je za pobedu bilo potrebno sat vremena, a slavila je rezultatom od 6:2, 6:4. Ešli je imala prliku da […]


ODRŽANA PROMOCIJA KNJIGE "SRBIJA 1217" - Užice Oglasna Tabla\nFOTO RAZGLEDNICA Uncategorized UŽIČKE VESTI\nODRŽANA PROMOCIJA KNJIGE „SRBIJA 1217“\nјун 8, 2017 0236\nSinoć je u Narodnoj biblioteci Užice, Društvo istoričara Užica, povodom 800 godina od krunisanja Stefana Prvovenčanog, organizovalo promociju knjige „Srbija 1217“, na kojoj su govorili autori: dr Siniša Mišić i dr Radivoj Radić, doktori istorijskih nauka i profesori na Filozofskom fakultetu u Beogradu.\nProfesori su u punoj sali Narodne biblioteke prisutnoj publici govorili o značaju koje nosi ovaj datum i događaj kao i o spoljnoj politici Nemanjćkih vladara iz tog vremena, koja se pokazala izuzetno plodotvornom za srpsku državu.\nNakon promocije publika je postavljala pitanje profesorima, a kao i na promociji „Srbija 1914-1918“ u utorak, i sinoć su u zainteresovanosti i postavljanju pitanja prednjačili mladi.\nDruštvo istoričara Užica na ovaj način kao i svečanom akdemijom, koju će organizovati u oktobru mesecu U Užicu obeležva 800 godina od krunisanja Stefana Prvovenčanog, kao značajan jubilej naše nacionalne istorije.\nIzvor:Društvo istoričara Užica\n12. SEOSKI VIŠEBOJ U JABLANICI\nPotrebno izgraditi 359 sistema za prečišćavanje voda\nKoncert: Samostalni referenti\nAkcija SZS „Uzbuni se“ (VIDEO)


OTVORENO PISMO NOVINARA I UREDNIKA RTV-A: ŽELIMO DA RADIMO BEZ POLITIČKIH PRITISAKA, DA SAČUVAMO UGLED I POVERENJE GRAĐANA\nSmatramo neobičnim to da Upravni odbor odluku o smeni direktora programa donosi neposredno nakon održavanja izbora na svim nivoima i nepunih godinu dana nakon sprovođenja javnog konkursa na kojem je novo rukovodstvo izabrano na četvorogodišnji mandat. U takvim okolnostima, iznenadne kadrovske promene mogu da naruše poverenje građana u javni servis. Ne baveći se kadrovskim rešenjima, već odbranom principa i rezultata našeg rada, želimo da sačuvamo atmosferu u kojoj ćemo moći da nastavimo da radimo oslobođeni političkih pritisaka\nNovinari i urednici Radio-televizije Vojvodine zabrinuti su da bi nagle i nejasno obrazložene kadrovske promene mogle da naruše teško stečen ugled pokrajinskog javnog servisa i poverenje građana.\nPosvećenim i predanim timskim radom, a vođeni upravo principima profesionalnog i objektivnog informisanja, uspeli smo da tokom proteklih godina podignemo kvalitet programa pokrajinskog javnog servisa. Tome u prilog ističemo kvalitet naših sadržaja kao što su emisije: „Pravi ugao“, „Radar“, „Dokument“, „Pres i ja“, „U nedostatku dokaza“, „Prostor i ja“, „Dnevnik u pet“, “Razglednice”, Jutarnji program „Dobro jutro Vojvodino“ i „Alarm“ radijskog dvojca Daška Milinovića i Mladena Urdarevića, ali i humoristične emisije „Državni posao“ i „Dnevnjak“, koje beleže veliku gledanost i u regionu. Osim toga, ne smemo izostaviti brojne prenose sportskih događaja u produkciji RTV-a, bogat obrazovni i dečiji program, kao ni činjenicu da je prvi put nakon više od 15 godina u produkciji RTV-a snimljena visokobudžetna serija “Vere i zavere” prema romanu Aleksandra Tišme.\nShodno tim rezultatima, smatramo da RTV prema kvalitetu programa, poslednjih nekoliko godina ostvaruje funkciju javnog servisa, što potvrđuju i mnogobrojne nagrade i priznanja za profesionalno i objektivno izveštavanje, kao i dobre ocene međunarodnih posmatrača za nepristrasno izveštavanje u predizbornom periodu.\nStoga, smatramo neobičnim to da Upravni odbor odluku o smeni direktora programa donosi neposredno nakon održavanja izbora na svim nivoima i nepunih godinu dana nakon sprovođenja javnog konkursa na kojem je novo rukovodstvo izabrano na četvorogodišnji mandat. U takvim okolnostima, iznenadne kadrovske promene mogu da naruše poverenje građana u javni servis koji bi trebalo da služi javnom interesu i postavlja standarde profesionalnog izveštavanja.\nGrađanima koji finansiraju javni servis i uopšte javnosti skrećemo pažnju na to da gledanost ne bi trebalo da bude kriterijum za javni servis, jer mu konkurencija nisu komercijalne televizijske kuće. Uloga javnog servisa je da obrazuje, zabavlja i informiše, u skladu sa najvišim estetskim i profesionalnim standardima, a ne da podilazi ukusu.\nNe baveći se kadrovskim rešenjima, već odbranom principa i rezultata našeg rada, želimo da sačuvamo atmosferu u kojoj ćemo moći da nastavimo da radimo oslobođeni političkih pritisaka. Jedino tako će RTV moći profesionalno i odgovorno da nastavi da obavlja ulogu prokrajinskog javnog servisa.


20.mart DIGITALNI RODITELJI\nKlasici jugoslovenske kinematografije\nKad je reč o filmovima, predlažemo klasike proglašene za kulturna dobra od velikog značaja, koji su u okviru projekta Vip Kinoteka zablistali kroz mogućnosti digitalne restauracije.\n● Nacionalna klasa\nČuveni film gde je u glavnoj ulozi Dragan Nikolić kao Flojd, odlična je prilika da se nasmejete, zabavite, podsetite priča svojih roditelja o ovom filmu i vremenu kada su oni odrastali, ali i da decu upoznate sa ovim legendarnim glumcem, čuvenim replikama koje su ušle u govorni jezik, kao i duhom jednog prošlog vremena.\n● Balkanski špijun\nOvaj film je dobra prilika da decu naučite kako da gledaju ispod atuelne priče, razvijaju kritičko mišljenje, posmatraju događaj sa više strana, i pokušavaju da pronađu motivaciju za postupke glavnih junaka. Odavde su nam svima poznate replike poput “orao pao/ soko dolazi”, koje nas uvek pokrenu na smeh, uživajte u tome zajedno.\nSvetski filmski klasici\n● Nebo nad Berlinom\nCrno-beli legendarni film o dvojici anđela koji paze na ljude, a onda se jedan od njih zaljubljuje u devojku koju nadgleda. Ovaj film može da vas inspiriše na priču o ljubavi, brizi za one koje volimo, i o izborima koje pravimo kada nam je neko važan.\nOvo je animirani film koji pokreće filozofska pitanja o životu, snovima, preispitujući trenutke kada smo budni, a kada sanjamo, i bogat je zanimljivim likovima, od naučnika do običnih ljudi. Iako tema može da deluje kompleksno, film je nosi na lak, i topao način, a posebno je lepa animacija. Posle geldanja zajedno možete da razgovarate o značenju filma, ili da podelite jedni sa drugima kakva je pitanja u vama pokrenuo.\nOvo je trenutno jedna od najpopularnijih serija na netu, i pre nego što se kao roditelji zapitate kako ćete, pobogu, da gledate seriju u kojoj se eksplicitno govori o seksu, i to sa decom, setite se da je to odlična šansa da vas pitaju stvari koje im nisu najjasnije. Iskoristite ovu seriju da podelite sa njima kako je vama bilo kada ste bili tih godina, i podstaknite ih da vam ispričaju kako serija, ali i njihovo odrastanje izgleda iz njihovog ugla, i koja pitanja u njima pokreće. Gledajte ovo kao mogućnost da saznate šta ih zaokuplja, a što bi im inače bilo neprijatno da vam kažu, i podstaknite diskusiju posle svake odgledane epizode.\nOvo je serija koja prati nekoliko pljačkaša odlučnih u nameri da na nesvakidašnji način opljačkaju novac glavne kovnice novca u Španiji. Iako ne deluje kao da je za decu jer ima gomulu scena nasilja, psovanja, i naravno, seksa, to je odlična prilika za roditelje da sa njima prodiskutuju o svim ovim temama.\nDobra strana svega\nDeca na internetu sama nalaze ono što ih zanima, uključujući i sadržaje koji odraslima deluju neprilagođeno za njihov uzrast, a ono što bi u ovoj situaciji možete jeste da zajedno sa njima gledate takav sadržaj, tako da se u tome ne nalaze sami, a zatim razgovarate, preispitujete, i saznajete šta oni o tome misle.\nVreme koje provodite u kući tako se pretvara u neprocenjivo blago - otvarajte i teme koje vam nisu uvek prijatne, podstaknite ih da se osećaju sigurno, da vam ispričaju šta ih muči, i najvažnije - nikada ih nemojte osuđivati ili odbacivati čak i ako se ne slažete sa njima.\nPrihvatite njihov pogled na svet, a onda zajedničkim razgovorima istražite kako sve još možemo da sagledamo pojave oko nas, prenesite im ono što znate, ali pustite i da ona o svetu uče vas.


Politika: Nikolić: Ne mešamo se u svađe velikih - BalkaniYUm.TV '); } //]]>\nNikolić: Ne mešamo se u svađe velikih\nSrbija ima svoj put i ne treba da se meša u svađe velikih zemalja, već da se fokusira na sopstveni razvoj, ocenio je Tomislav Nikolić. Kosovo iz Srbije, barem u našem veku, sigurno neće moći da ode, poručio je predsednik Srbije.\nPredsednik Srbije Tomislav Nikolić izjavio je da nije bilo pritisaka na Srbiju da promeni svoj stav prema Rusiji zbog situacije na Krimu, i da od eventualnog pritiska ne bi ni bilo koristi.\n"Ne bi ni bilo previše korisno da se na tu temu razgovara. Srbija ima svoj put, a to znači da ne želi da izabere bilo koju stranu tako što bi ugrozila svoje odnose sa drugom", naglasio je predsednik Srbije, odgovarajući na pitanja novinara nakon otvaranja radova na izgradnji drugog koloseka na pruzi Beograd-Pančevo.\nNaglasivši da Srbija ne deli svet samo na dve sile ili samo na dva bloka, Nikolić je rekao da "pretpostavlja da na tu temu nije bilo razgovora", kao i da niko s njim nije razgovarao o tome.\nNa pitanje da li se očekuje zvaničan stav Srbije o pitanju Krima, Nikolić je rekao da vlada vodi unutrašnju i spoljnu politiku i da on kao predsednik može samo da ima mišljenje o tome.\nNaglasivši da Srbija treba da ima legalno formiranu vladu koja bi prema tome mogla da zauzme zvaničan stav, on je dodao kako misli da, ukoliko Generalna skupština o situaciji na Krimu bude raspravljala naredne sedmice, predstavnik Srbije neće moći da iznese naš stav, jer je za to neophodno da bude konstituisan parlament i formirana nova vlada.\nPriština mora da odustane od besmislenih poteza\nVreme je da u Prištini shvate da Srbija ne mora da uradi ništa u vezi s Kosovom što bi oni želeli, a Kosovo iz Srbije, barem u našem veku, siguno neće moći da ode, poručio je predsednik Nikolić.\nSrbija će raditi ono što mora, u skladu sa interesima svojih građana i države, koji su jasno definisani, rekao je Nikolić novinarima.\nPredsednik Srbije rekao je da pretpostavlja da će na narednu rundu dijaloga s Prištinom, ići i Ivica Dačić, ali veruje da će tamo biti Aleksandar Vučić kao "glavni kandidat za premijera". Na pitanje da li će to biti poslednji susret Dačića i Tačija, Nikolić je rekao da ne zna.\n"Ako Priština misli da sa Srbijom sarađuje na takav način da nađemo najbolje rešenje, onda mora da odustane od besmislenih poteza, kao što je prikazivenje sile hapšenjem određenih ljudi po optužnicama koje su ili izmišljene, ili ne bi mogle da postoje ni u jednoj pravnoj državi", rekao je Nikolić.


Stefanović i Volas odali poštu poginulim srpskim i britanskim vojnicima\nPotpredsednik Vlade Republike Srbije i ministar odbrane Nebojša Stefanović i ministar odbrane Ujedinjenog Kraljevstva Velike Britanije i Severne Irske Ben Volas položili su jutros vence na Vojnom groblju Komonvelta i kraj Spomen-kosturnice branilaca Beograda 1914-1918.\nStefanović i Volas su, odajući poštu srpskim i britanskim vojnicima koji su izgubili živote boreći se zajedno tokom dva svetska rata, podsetili na savezništvo i snažne istorijske veze Srbije i Ujedinjenog Kraljevstva.\nPotpredsednik Vlade Republike Srbije i njegov gost prisustvovali su potom Danu visokih zvanica na multinacionalnoj vežbi „Platinasti vuk 2021“ u bazi „Jug“ kod Bujanovca.\nStefanović je nakon završenog prikaza istakao da je ova vežba bila odlična prilika da vidimo uigranost partnerskih vojski.\nOn je iskazao zahvalnost Volasu, amabasadorima partnerskih država i visokim vojnim starešinama na prisustvu, kao i svim vojnicima iz deset zemalja koji su učestvovali na ovoj značajnoj aktivnosti.\nOva vežba se održava posle duže pauze zbog kovida, ali je odlična prilika da vidimo uvežbanost, uigranost i dobru saradnju naših partnera i Vojske Srbije, ukazao je potpredsednik Vlade.\nOn je preneo da je od naših, ali i inostranih generala čuo samo pozitivne ocene kada je reč o saradnji i koordinaciji tokom prethodne dve nedelje, koliko je trajala vežba "Platinasti vuk".\nMi nastavljamo da uvežbavamo, održavamo ovakve vežbe i pojačavamo našu bilateralnu saradnju sa ovim državama, jer nam je važno da naša vojska usvaja nova znanja i veštine i da kroz zajednički rad, kroz zajedničku obuku, dođemo do novog kvaliteta, zaključio je Stefanović.\nVolas je podsetio na zajedničku borbu srpskih i britanskih vojnika protiv nacista u Drugom svetskom ratu, dodajući da nakon 80 godina stojimo zajedno, obučavamo se u uspostavljanju mira širom sveta, pružajući odgovor na stvarne situacije koje se sreću u konfliktima.\nVeoma smo zadovoljni što smo dali doprinos ovoj vežbi, što se rešenja donose na međunarodnom i multinacionalnom nivou i što smo sarađivali sa našim srpskim prijateljima, poručio je ministar.\nOn je ukazao na to da je svet sada nestabilan i da će veoma brzo srpski i britanski vojnici zajednički učestvovati u misiji pod pokroviteljstvom Ujedninjenih nacija na Kipru.\nNa ovogodišnjoj vežbi, koja se održava od 3. do 18. juna, učestvuje ukupno 524 pripadnika Vojske Srbije i oružanih snaga iz Bosne i Hercegovine, Bugarske, Grčke, Mađarske, Rumunije, Slovenije, Sjedinjenih Američkih Država, Francuske i Ujedinjenog Kraljevstva Velike Britanije i Severne Irske.\nNa „Platinastom vuku” ove godine prvi put učestvuju pripadnici oružanih snaga Francuske i Grčke, dok je, uz 259 pripadnika Vojske Srbije, kontigent oružanih snaga Ujedinjenog Kraljevstva, sa 69 pripadnika, najbrojniji.\nDan visokih zvanica vežbe „Platinasti vuk 2021“ predstavlja krunu dvonedeljne zajedničke obuke pripadnika oružanih snaga 10 zemalja koja se završava taktičkom vežbom „Operacija čuvanja mira“.\nReč je o prikazu taktika, tehnika i procedura u multinacionalnim operacijama sa upotrebom neubojite sile.\nCilj celokupne vežbe je unapređenje interoperabilnosti i međusobnog razumevanja pripadnika vojski partnerskih zemalja na taktičkom nivou u toku izvođenja operacije podrške miru u multinacionalnom okruženju.\nDanu visokih zvanica prisustvovao je i zamenik načelnika Generalštaba general-potpukovnik Petar Cvetković, visoke starešine Ministarstva odbrane i Vojske Srbije kao i predstavnici vojno-diplomatskog kora.


Za naš ovogodišnji uspeh na Nacionalnom štandu Srbije zahvaljujemo se Agenciji za strana ulaganja i promociju izvoza SIEPA, koja nam je omogućila da na izložbenom prostoru zajedno sa najuspešnijim izvoznicima iz Srbije promovišemo aktuelne proizvode. Naša softverska rešenja su izazvala veliko interesovanje kako svetski poznatih proizvodjača i trgovaca aftermarket delova tako i velikih osiguravajućih društava. Na sajmu smo prikazali postojeće aplikacije sa novim funkcionalnostima, ali i novu aplikaciju pod nazivom IMAP koja omogućava pretragu rezervih delova na osnovu slike vozila.\nKako bismo našim korisnicima pojednostavili i ubrzali korišćenje, sagledali smo njihove potrebe u radu sa našim proizvodima i dizajnirali IMAP aplikaciju tako da korisnicima naših Webshop rešenja obezbedimo moderan alat kojim će biti u mogućnosti da kreiraju novu inovativnu pretragu za svoje kupce. Posetiocima smo prikazali primenu ove aplikacije u okviru našeg Webshop softverskog rešenja.\nNaš dugogodišnji saradnik kompanija AuDaCon je sa ponosom predstavila integraciju svog sistema AuDaCon AIS, rešenje za snabdevanje aftermarket tržišta kvalitetnim tehničkim i servisnim informacijama za putnička i komercijalna vozila, sa našim Webshopom . Predočene prednosti ovog rešenja, izazvale su veliko interesovanje korisnika AuDaCon proizvoda.\nZadovoljni smo rezultatima učešća QUANTUM - AutoMARKET-a na ovogodišnjem sajmu Automechanika Frankfurt 2012 jer smo ostvarili veliki broj novih poslovnih kontakata sa kompanijama koje su zainteresovane za upotrebu naših proizvoda.\nOvom prilikom bismo želeli da se zahvalimo svim našim saradnicima i posetiocima, koji su nas posetili na štandu i obećamo im da ćemo ih na sledećoj Automehanici obradovati novim tehničkim rešenjima koja će olakšati i ubrzati prodaju, komunikaciju i informisanost u segmentu koji je naša specijalnost, segmentu aftermarket autodelova.Do sledeće Automehanike srdačno vas pozdravljamo.


Drašković: Srećković i Sanja Čeković moraju da odu\nPredsednik Srpskog pokreta obnove (SPO) Vuk Drašković izjavio je danas da ministar vera i dijaspore Srdjan Srećković i državna sekretarka Sanja Čeković moraju da odu sa funkcija i optužio Demokratsku stranku (DS) da "pokušava da vuče po blatu SPO" jer su se dve stranke razišle oko ključnih pitanja.\n"Neka DS bira - ili ovih dvoje odmetnika iz SPO ili usvajanje evropskih zakona. Ulazimo u parlament i glasamo za sve zakone, pa i za rebalans budžeta, ali nećemo da budemo ponižavani gore nego 1990. godine", rekao je Drašković televiziji B 92.\nPredsednik SPO-a je ocenio da je "Slobodan Milošević imao više časti" 1990. godine, kada je za napade na Draškovića koristio njegovu Milu Štulu, članicu Miloševićeve Socijalističke partije Srbije (SPO), ali da se ovog puta "koriste štule iz SPO".\n"To je najveći moralni pad", rekao je Drašković.\nDrašković je naveo da je SPO ušao u koaliciju Za evropsku Srbiju a da je rezultat te koalicije takav da je Srbija dalje od Evrope nego 2008. godine.\n"U mnogo čemu Srbija se vratila principima spoljne politike koju je vodio Slobodan Milošević, ne znam da li je to uticaj SPS-a", rekao je Drašković.\nDrašković je naveo da se SPO sa DS razišao na kosovskoj politici i istakao da je najbolje rešenje za Kosovo prihvatanje nestatusnog dela Ahtisarijevog plana kao polazne osnove za pregovore Beograda i Prištine pod pokroviteljstvom EU.\nSPO je uslovio učestvovanje poslanika te stranke u radu Skupštine Srbije smenjivanjem Srećkovića i Sanje Čeković.\nDS: Zahtev za smenu Srećkovića bespotrebno podizanje tenzija\nDemokratska stranka saopštila je ranije danas povodom zahteva za smenu ministra vera i dijaspore Srđana Srećkovića, da je reč o unutrašnjem stranačkom problemu SPO, ali da zahtev za smenu bilo kog ministra u trenutku kada se očekuje raspisivanje izbora smatra "bespotrebnim podizanjem političkih tenzija".\n"Neprihvatljivo je i teško razumljivo da je SPO odlučio da dovede u pitanje odluku o izgradnji autoputa do Čačka ili izbor člana Visokog saveta sudstva svojim neučestvovanjem u radu parlamenta", navodi se u saopštenju dostavljenom medijima.\nKako se dodaje, DS smatra da "politika razuma i poštovanja interesa građana, a ne politika ucena".\n"To je ono što je Srbiji potrebno i mi ćemo se za to uvek zalagati".\nDemokrate ističu da je, kada je u pitanju smena Srećkovića, pre svega o reč unutrašnjem stranačkom problemu u koji se "DS principijelno nikada nije mešala", ali da zahtev za smenu bilo kog ministra "u trenutku kada se očekuje raspisivanje izbora smatraju necelishodnim i bespotrebnim podizanjem političkih tenzija".\nU saopštenju se dodaje da je Demokratska stranka uvek bila konstruktivan i korektan partner, spreman na dogovore i kompromise.\n"Činjenica da Srbija prvi put posle 2000. godine ima vladu punog mandata govori, između ostalog, i o korektnom odnosu najveće stranke u njoj prema svim partnerima koji je čine", stoji u saopštenju.


SDP u Pljevljima ima veliki apetit, u Baru o funkcijama samo uz kafu\nNaslovnica NAJNOVIJE Politika SDP u Pljevljima ima veliki apetit, u Baru o funkcijama samo uz...\nPljevlja – Koalicija Demokratske partije socijalista DPS i Bošnjačke stranke BS u Pljevljima počela je minulog vikenda pregovore sa Spcijaldemokratskom partijom SDP ali su oni zapeli na samom početku i biće nastavljeni, kako se očekuje, nakon konsultacija centrala u Podgorici.\nPrema nezvaničnim informacijama Vijesti zapelo je oko procentualnog učešća SDP-a u budućoj vlasti. U koaliciji DPS-a i BS-a smatraju da njihov koalicioni partner na državnom nivou ima “narasle apetite” nesrazmjerno broju osvojenih mandata u Pljevljima.\nNa izborima održanim 25. maja koalicija DPS i BS osvojila je 17, a SDP jedan mandat, dovoljan da budu jezičak na vagi. O formiranju skupštinske većine ispred DPS-a pregovarali su Filip Vuković, Mirko Dačić, koji je kandidat za predsjednika Opštine i Ilhan Tursumović, a ispred SDP-a Kenan Hrapović, Munir Redžović i Belma Hadžiosmanović.\nRedžović je kazao da očekuje da će se tokom ove sedmice znati konačan ishod pregovora. SDP, kako Vijesti saznaju, traži od pet do dvadeset odsto učešća u budućoj vlasti. Ta partija je, između ostalog, zainteresovana za mjesto potpredsjednika Opštine, neko od mjesta sekretara, učešće u upravljanju u nekim od javnih preduzeća. Mjesto predsjednika SO najvjerovatnije će pripasti DPS-u. Kao najozbiljniji kandidat za ovu funkciju, ukoliko dođe do dogovora pominje se odbornik DPS-a Tarik Gadžović, koji je najveći dio svog radnog vijeka proveo radeći u organima lokalne samouprave.\nKako je Vijestima potvrdilo više ljudi uključenih u pregovore, na pregovorima nije bilo riječi o personalnim rješenjima.\nZasad u Baru o funkcijama samo uz kafu\nI pored zelenog svjetla vrha partije, barski DPS još uvijek nije i formalno otpočeo pregovore sa SDP-om o formiranju nove-stare vladajuće koalicije u ovom gradu.\nlako se očekivalo da pregovori krenu nakon predsjednika barskog odbora i nosioca liste Zorana Srzentića sa službenog putovanja do toga nije došlo prethodna dva dana.\nSagovornici Vijesti iz vrha barskog DPS-a ukazuju da se, pored ostalog, očekuje i izbor nasljednika nedavno preminulog Željka Šturanovića na poziciji koordinatora DPS-a za Bar.\nU barskim političkim kuloarima danima se priča kako je raspodjela vladajućeg kolača u lokalnoj samoupravi „završena stvar”.\nMeđutim, prema navodima sagovornika Vijesti, “o tome se do sad pričalo samo u neformalnim kontaktima, „uz kafu”.\n“Iz SDP-a stižu predloži da se oformi novi opštinski sekretarijat za poljoprivredu i ruralni razvoj, te da se stvori i pravni sektor, no, o tome treba da se razgovara”, tvrde funkcioneri DPS-a.\nOni nijesu željeli da komentarišu navodne aspiracije SDP-a prema direktorskim mjestima u pojedinim ustanovama i preduzedma koja sada pokrivaju kadrovi DPS-a, a koja nijesu pod ingerencijom lokalne vlasti, kao Što su bolnica i AD Luka Bar.


Skoplje: NATO posvećen politici otvorenih vrata u Jugoistočnoj Evropi\nNa pretstojecem samitu u Čikagu NATO treba da pošalje čvrstu poruku zemljama aspirantima da Alijansa ostaje posvećena politici otvorenih vrata ka evroatlanskim integracijama u Jugoistočnoj Evropi, kaže se u zajedničkoj izjavi ministara odbrane zemalja Jadranske povelje i Sjedinjenih Američkih Država sa današnje konferencije u Skoplju “Zajednicki izazovi i udružena rešenja”.\nU izjavi se ističe važna uloga Hrvatske, Albanije i SAD-a u obezedjivanju kontinuirane podrške ostalim zemljama ove grupe u njihovim aspiracijama za članstvo u NATO-u. Ohrabruju se zemlje iz regiona da nastave implementaciju odbrambenih reformi, a naglašava se i napredak ovih država u jačanju demokratije, negovanju održivog razvitka i poštovanju ljudskih prava.\nNa ovom skupu su učestvovali ministri odbrane Makedonije, Albanije, Hrvatske, Crne Gore, ministar bezbednosnih snaga Kosova, zamenik ministra odbrane BiH, zamenik pomoćnika američkog sekretara odbrane, kao i pretstavnik NATO-a.\nIako je upućen zvanični poziv i srpskom ministarstvu, nije učestvovao predtstavnik Srbije. Zvanični odgovor iz srpskog ministarstva odbrane je bio da nisu u mogućnosti da prisustvuju.\nAgim Čeku je izrazio žaljenje zbog neprisustva predtstavnika Srbije i istakao je da je vreme da se i Kosovo priključi ovoj grupi. Kosovo je spremno da pomogne u izgradnji regionalne bezbednosti i stabilnosti, rekao je Čeku.


Iz Ruske Ambasade objasnili zašto nisu bili za današnje zaključke PIC-a – Fokus.ba\nIz Ruske Ambasade objasnili zašto nisu bili za današnje zaključke PIC-a\nRuska Ambasada u BiH ističe da podržava Centralnu izbornu komisiju BiH u profesionalnom pristupu pripremi i održavanju glasanja\n“Ruska strana nije se pridružila kominikeu nakon sastanka održanog u Sarajevu na nivou političkih direktora zemalja članica Savjeta za sprovođenje mira /PIC/ jer ne prihvata tendenciozne procjene situacije u BiH”, saopšteno je večeras iz Ambasade Ruske Federacije u BiH.\n“Principijelno ne dijelimo niz tendencioznih, pristrasnih i osvrnutih na prošlost procjena situacije u BiH navedenih u dokumentu. To uključuje karakteristike u odnosu na održane opšte izbore, perspektive i uslove za njihovu realizaciju, te formiranja organa vlasti”, navodi se u saopštenju.\n“Međunarodna zajednica treba da se suzdrži od tutorstva i čitanja nastava i lekcija i ograniči samo na davanje stručnih preporuka. Ističemo privrženost Rusije Dejtonskom mirovnom sporazumu i njegovim temeljnim načelima suvereniteta i teritorijalnog integriteta BiH, ravnopravnosti tri konstitutivna naroda i dva entiteta sa širokim ustavnim ovlašćenjima”, ističe se u saopštenju.\n“Institucije, nakon opštih izbora, treba da budu formirane u skladu sa utvrđenim rokovima i obezbijeđena njihova efikasnost, te ispoštovana volja birača”, naglašava se u saopštenju.\n“Posebnu pažnju zaslužuje potreba unošenja izmjena u izborno zakonodavstvo u skladu sa postojećim sudskim odlukama”, smatraju u Ambasadi Ruske Federacije u BiH.


pink.rs | 'Današnja sednica SB UN biće arena u kojoj će velike sile pokušati da se nadmeću nad kosovskim problemom' (VIDEO)\n'Današnja sednica SB UN biće arena u kojoj će velike sile pokušati da se nadmeću nad kosovskim problemom' (VIDEO)\nGosti Novog jutra smatraju da je dobro što će biti održana sednica SB UN na temu Kosova, jer treba da se iznesu stavovi o tom problemu.\nNovinar i pisac Luka Mičeta uoči današnje sednice SB UN, podsetio je da na današnji dan 1998. godine završeni su protesti u Prištini gde su Albanci tražili da NATO snage dođu na KiM.\n- Oni su tada imali parolu 'Kosovo je najveći zatvor na svetu' od te parole do danas, ništa se nije promenilo - rekao je Mičeta.\n-Mislim da je danas Kosmet najveći zatvor na svetu, ali u ovom trenutku za Srbe pre svega. Ono što se bude dešavalo u UN mislim da je važno, jer treba da se iznesu neki stavovi i naši i albanski - smatra on.\nPo njegovom mišljenju, današnja sednica biće "jedna arena" gde će velike sile pokušati da se nadmeću nad našim problemom.\n-Neko će da nam pomogne (Rusija i Kina), dok će biti manje zainteresovani. Činjenica je da su se neke stvari za 20 godina okrenule u našu korist i da Albanci polako ulaze u onaj status koji su Srbi imali krajem 90-tih, što je na neki način bio povod za NATO agresiju - ocenio je Mičeta.\n-Dolazi do ozbiljnih promena u svetskoj politici, a kako će se sve to reflekotovati na našu zemlju u velikoj meri zavisi od nas. Vreme treba da pokaže, kako će u UN da se razvija situacija i kako će velike sile imati argumentaciju koju će izneti u odbrani stava za i protiv - dodao je on.\nUrednik ekonomske rubrike u "Večernjim novostima" Dušan Stojaković govoreći o nedavnoj akciji ROSU na severu KiM, smatra da je to bilo "pokazivanje mišića".\n-Bojim se da su najveći gubitnici građani koji žive na KiM - rekao je on i složio se sa Mičetom da Kosmet jeste zatvor, ali ne samo za Srbe. već i za veliki deo ukupnog stanovništva, koji su zarobljeni na polukriminalnoj teritoriji.\n-Tu ne postoji ekonomija, niti postoji način da se na pošten i pristojan način zaradi neki dinar - ocenio je Stojaković.\n-To je bio slučaj gde je besmisleno u borbi protiv korupcije da šaljete policajce. Priština je tu htela da pokaže Beogradu da je ona glavna na KiM - zaključio je Stojaković.


Mladen Ilić iznenadio: "Ni Draško Stanivuković, ni Milorad Dodik, niko mi to pravo ne može oduzeti!"\nOglasio se predsjednik Skupštine grada Banja Luka, Mladen Ilić\nNeko prije mene je propisao kroz skupštinsku odluku da predsjednik Skupštine grada predaje ili ovlašćuje lica koja uručuju gradska priznanja, poručio je predsjednik Skupštine grada Mladen Ilić na sjednici kolegijuma gradskog parlamenta, prenosi Srpskainfo.\n“Dodjelu najznačajnijeg gradskog priznanja sam ostavio sebi kao čast i zadovoljstvo, ali moja želja je da svi odbornici učestvuju u dodjeli priznanja, jer su oni i odlučivali o njima” rekao je Ilić i naglasio da ta odluka nije političke prirode.\n“Ja imam 24 godine i imam mogućnost da dodijelim predsjedniku Srbije nagradu i ja ću to sebi dozvoliti i uraditi. Dobio sam mogućnost da nekome uručim Ključ grada i takvu stvar meni ne može oduzeti ni Draško Stanivuković, ni Milorad Dodik, ni bilo koji politički lider. Ja imam svoje pravo da dodijelim nagradu predsjedniku jedne države”, rekao je Ilić.\nBanja LukaDraško StanivukovićMilorad DodikMladen Ilić\nPrevious article Reakcija Mire Lazovića: “Dio teksta na ploči sarajevske Vijećnice treba izmijeniti” “Ćosić iz Istočnog Sarajeva bi prvo morao očistiti u svojoj avliji.\nNext article IMA SE, MOŽE SE Zlatan Ibrahimović na brodogradilištu: Talijanski mediji navode da kupuje jahtu za 20 miliona eura


ABAZOVIĆ: Uzaludni pokušaji diskreditacije ANB-a – Portal Luca\nABAZOVIĆ: Uzaludni pokušaji diskreditacije ANB-a\nKonstantni napadi na Agenciju za nacionalnu bezbjednost su posljedica razotkrivanja brojnih afera prethodnog mendžmenta te institucije, kazao je potpredsjednik Vlade Dritan Abazović.\n„Politički polusvijet pričama o ‘srpskom svijetu’ pokušava da diskredituje službu. Nijesu im dovoljne afere koje su produkovali u prethodnom periodu, već i dalje žele nanositi štetu državi Crnoj Gori i sektoru bezbjednosti“, kazao je Abazović.\nOn ističe da je saradnja ANB-a sa međunarodnim partnerima na zavidnom nivou. On dodaje da su to potvrdili brojni NATO zvaničnici i ostali međunarodni subjekti sa kojima naše službe imaju permanentnu komunikaciju.\n„Ohrabrujem menadžment i službenike ANB da nastave sa profesionalnim radom u cilju zaštite nacionalnih interesa Crne Gore. Sektor bezbjednosti do kraja ostaje posvećen reformama, zaštiti i unapređenju bezbjednosti građana Crne Gore“, kazao je Abazović.


MMF: Ukrajinski dug Rusiji — suvereni - 17.12.2015, Sputnik Srbija\nSavet direktora MMF–a je došao do zaključka da je ukrajinski dug prema Rusiji u iznosu 3 milijarde dolara suvereni, a ne komercijalni dug. 17.12.2015, Sputnik Srbija\nvesti, ekonomija, ukrajina, vladimir putin, viktor janukovič, mmf\n12:39 17.12.2015 (Osveženo: 12:48 17.12.2015)\nSavet direktora MMF–a je došao do zaključka da je ukrajinski dug prema Rusiji u iznosu 3 milijarde dolara suvereni, a ne komercijalni dug.\nOva odluka znači da Ukrajina sada nema osnova da odbija pregovore sa Rusijom o restrukturiranju duga.\nRuski ministar finansija Anton Siluanov smatra da bi to moglo poboljšati poziciju Moskve ukoliko bi došlo do sudskog procesa. Njegov zamenik Sergej Storčak smatra da status „zvaničnog duga“ suštinski ne menja situaciju za Rusiju. Storčak ne isključuje mogućnost da će doći do vansudskog poravnanja, pre nego što započne sudski proces, iako Ukrajina mora da plati dug do 20. decembra.\nVlada Ukrajine je saopštila da je „uzela u obzir“ odluku MMF–a i da je spremna da pregovara o restrukturiranju, ali u ovom trenutku ne može da otplati dug.\nPredsednici Rusije i Ukrajine Vladimir Putin i Viktor Janukovič su se u decembru 2013. godine dogovorili da će Moskva omogućiti Kijevu kredit u iznosu od 15 milijardi dolara putem emitovanja ukrajinskih obveznica. U okviru ovog programa su bile emitovanje obveznice u vrednosti od 3 milijarde dolara i ponuđene putem „Irske berze fondova“ 20. decembra 2013. godine, a kupila ih je Rusija sredstvima Fonda nacionalnog blagostanja.\nUkrajina je kasnije pokušala da ospori status svoje pozajmice i da ga uvrsti u komercijalne kredite koji podležu restrukturiranju. Rusija se nije složila sa tim pristupom.\nU novembru 2015. godine predsednik Ruske Federacije Vladimir Putin je izrazio spremnost da se dug Ukrajine restrukturira ako bi SAD, EU ili neka druga značajna finansijska institucija dala garancije Ruskoj Federaciji. Ipak, garancije nisu dobijene.\nKijev bi 20. decembra trebalo u potpunosti da isplati Moskvi kredit, a u slučaju da to ne uradi, 10 dana nakon isteka roka, Rusija ima pravo da se obrati sudskoj instanci.


''Medalja uvod u nove uspjehe''\nNapisao Milos Pavicevic\tčetvrtak, 24 avgust 2017 16:16\nPredsjednik Košarkaškog saveza Crne Gore Milo Đukanović lično je izabrao da dodijeli srebrne medalje našim kadetima nakon finala Evropskog prvenstva. Nakon što je u subotu našim kadetima dodijelio odličja, Đukanović je na prijemu zlatne generacije crnogorske košarke u vili ''Gorica'', dočekao i simboličan poklon od tima koji je ujedinio sportsku naciju - dres sa brojem jedan i medalju.\n- Sa ljudima iz protokola šampionata, koji su mi kao predsjedniku Saveza ponudili da predam i medalje osvajačima znatne medalje, razgovarao sam nakon finala. Uz puno poštovanje za sjajnu igru Francuske, uz puno poštovanje za to što ta država predstavlja u košarci u svim kategorijama, opredijelio sam se da predam medalje našim kadetima. I da na taj način pokažem koliko kao Savez poštujemo ono što su zajedno sa stručnim štabom, na čelu sa Mladenom Ostojićem, radili u čitavom prethodnom periodu. I posebno na onom što su uradili na promociji košarke, ali i promociji novog, odgovornog odnosa prema državi. To je, vjerujem, karakteristično za ovu i sve buduće generacije mladih u Crnoj Gori. Na ovaj način želio sam da izrazim poštovanje za njihovo pregnuće - rekao je Đukanović juče za ''Arenu'', poslije svečanog prijema za naše kadete, te čelnike Košarkaškog saveza Crne Gore i one koji su bili najzaslužniji da Evropsko prvenstvo u Podgorici bude priča koja je oduševila košarkašku Evropu.\nNakon što je u subotu našim kadetima dodijelio odličja, Đukanović je juče dočekao i simboličan poklon od tima koji je ujedinio sportsku naciju - dres sa brojem jedan i medalju.\nZa prvog čovjeka KSCG, sjaj ove medalje baca svjetlost na put ka lijepoj košarkaškoj budućnosti.\n- Vjerovatno bi neke druge ljubitelje sporta više obradovale možda medalje nekih starijih selekcija. Mene, kao predsjednika Saveza, je najviše obradovala ova medalja, jer je potvrda da se počelo predanije, stručnije, profesionalnije raditi sa najmlađima u Crnoj Gori. Kao rezultat toga smo dobili ovakvu promociju – i košarkaškog sporta u Crnoj Gori i Crne Gore kao države na Evropskom prvenstvu za kadete - istakao je Đukanović.\nPredsjednik KSCG istakao je poteze koje je naša ''kuća košarke'' preduzela u proteklom periodu, kako bi se stvorili uslovi da košarkaški talenat 12 dječaka bljesne na terenu i oduševi naciju.\n- Kao što se ljubitelji košarkaškog sporta sjećaju, najavili smo da ćemo prije svega biti usresređeni na rad u bazi - na širenje osnove za dobre klupske sastave i dobre reprezentativne selekcije. To je prije svega značilo da ćemo biti usredsrijeđeni na unapređenje stručnog rada, kroz unapređenje rada trenerske organizacije, te na pospješivanje mladih na bavljenje sportom u svim djelovima Crne Gore, a prije svega u tradicionalnim košarkaškim centrima.\n- Mislim da su naši kadeti pokazali da su hrabri da se ponesu i sa takvim košarkaškim velesilama kao što su Španija, Francuska, Italija, Srbija, Litvanija. Sa druge strane, pokazali su odnosom prema reprezentaciji i državi, kako se mlade generacije u Crnoj Gori sve više identifikuju sa onim što su najvažniji nacionalni ciljevi i interesi – kazao je Đukanović\n- Vjerujem da je i prepuna dvorana ,,Morača“ na polufinalu i finalu, u kojoj su dominirale upravo generacije kadetskih reprezentativaca, potvrdila kako upravo jedan ovakav uspjeh može da opet obnovi snažno interesovanje za bavljenje košarkaškim sportom. I siguran sam da će značiti kao ozbiljan podsticaj za dalju promociju košarkaškog sporta Crne Gore na međunarodnom planu – zaključio je Đukanović.


“Marković da se konsultuje sa predstavnicima parlamentarnih subjekata“ – Borba\n“Marković da se konsultuje sa predstavnicima parlamentarnih subjekata“\nSocijaldemokratska partija (SDP) zatražila je da premijer Duško Marković u najkraćem roku održi konsultacije sa predstavnicima svih parlamentarnih političkih subjekata kako bi, kako se navodi, razmijenili mišljenja o socio-ekonomskom i političkom životu u novonastalim okolnostima u državi.\nTo je, u pismu Markoviću, zatražila predsjednica SDP-a Draginja Vuksanović Stanković, zbog mjera koje je usvojila država, usljed opasnosti od pojave i širenja koronavirusa.\n“Obaveza svih političkih subjekata je da pokažu maksimalan stepen društvene odgovornosti i djelovanje prilagode postojećoj situaciji, na način da svaka društvena aktivnost u zemlji, pa i politička, mora biti u funkciji osnovnog cilja – sprječavanja pojave virusa i zaštita zdravlja građana”, kazala je ona.\nVuksanović Stanković navodi da je jasno da se Crna Gora, kao i skoro čitava Evropa, nalazi u izvanrednim okolnostima u kojima je apsolutni prioritet zdravlje ljudi, sprječavanje ili ograničavanje posljedica pandemije koronavirusa.\n“U ovakvim situacijama mora se pokazati maksimalna odgovornost i spremnost da kao politička zajednica i politički subjekti zaboravimo na sve razlike i budemo odgovorni prema svim građanima. Crna Gora se može pohvaliti da je u bliskoj prošlosti, odgovornošću političkih subjekata, znala da odgovori izazovima koji su iziskivali jedinstvo i stavljanje po strani svih razlika”, kazala je ona.\nVuksanović Stanković očekuje da svi zajedno daju svoj skroman doprinos zajedničkom cilju, olakšavajući na taj način i sprovođenje mjera propisanih od države, koje u ovom trenutku moraju biti apsolutni prioritet svih u Crnoj Gori.\n“Predsjedniče Vlade cijenim da ćete ovaj moj predlog razmotriti s posebnom pažnjom i organozovati sastanak u najkraćem roku”, kaže se u pismu predsjednice SDP-a premijeru.\nUhapšeno još četvoro u Podgorici i Mojkovcu: Otvorili lokale uprkos zabrani\nDF: Srpski narod iz Crne Gore nikad neće zaboraviti progon sunarodnika na KiM


Iako u izuzetno teškim uslovima, Ministarstvo za finansije poduzima sve potrebne mjere na očuvanju finansijske stabilnosti BPK Goražde\nMinistar za finansije BPK Goražde Esad Kanlić upriličio je danas press konferenciju na kojoj je govorio o finansijskoj stabilnosti u budžetu BPK Goražde, posebno u vrijeme borbe protiv pandemije virusa COVID-19.\nKako je kazao, pojavom pandemije virusa COVID-19 u 2020.godini, prihodi u Budžetu BPK Goražde u odnosu na 2019.godinu manji su za 14 posto, dok su prihodi od PDV-a manji za čak četiri miliona KM. Ipak ministarstvo, iako u izuzetno teškim uslovima poduzima sve potrebne mjere na očuvanju finansijske stabilnosti BPK Goražde i sve obaveze stavljene u red prioriteta po Zakonu o izvršenju budžeta se izvršavaju blagovremeno.\nUz socijalna davanja i izdvajanja za boračku populaciju te izdatke za plaće i doprinose uposlenih, obaveze po kreditima se izvršavaju na vrijeme a značajnijiji dio obaveza izmiren je i prema privrednim subjektima.\n„Uzimajući u obzir da važeći propisi to dozvoljavaju, narednih dana ćemo iz sredstava koja su obezbijeđena na ESCROWOM računu uplatiti i slijedeću ratu prema Razvojnoj banci FBiH za kredit Saudijskog fonda za vodosnabdijevanje, tako da će još ostati samo dvije rate u 2021.godini za potpunu otplatu po navedenom kreditu. Kao što je poznato, ugovor o kreditiranju potpisan je 2001. godine u iznosu od 3.807.265 dolara, uz grace period od tri godine. Posljednja rata dospijeva u julu mjesecu 2021.godine, a trenutni dug iznosi oko 330.000 KM, zavisno od kursa dolara na dan plaćanja“-kazao je ministar za finansije BPK Goražde Esad Kanlić.


PRAVILNIK O AFLATOKSINU: PROIZVOđAčI MLEKA TRAżE ODLAGANJE PRIMENE PRAVILNIKA\nProizvođači, naime, upozoravaju da postoji mogućnost da se ove godine zbog poplava i elementarnih nogoda koje su zahvatile Srbiju ponovi problem sa žitaricama.\nOni smatraju da bi prethodno trebalo sprovesti adekvatnu kontrolu.\nPredsednica Upravnog odbora Centralne asocijacija proizvođača mleka Vojvodine Sanja Bugarski rekla je Tanjugu da mali proizvođači nisu spremni za primenu novog pravilnika i da, prema informacijama kojima raspolaže, četvrtina mleka koja ulazi u mlekare ne ispunjava standard 0,05 mikrograma aflatoksina po kilogramu.\n"Čini se da jedna četvrtina nije puno, ali to su hiljade gazdinstava i milion litara mleka", navela je ona.\nBugarski je napomenula da su mlekare nakon stupanja na snagu vladine uredbe 1. jula počele sa rigoriznijom kontorolom malih proizvođača, dok su, kako kaže, srednja porodična gazdinstva i velike farme sve vreme bile pod kontrolom.\nOna kaže da stoga ne vidi razlog za žurbu za primenu novog pravilnika.\nMogućnost da ove godine bude povećan nivo aflatoksina u kukuruzu je velika, ali za to, kako kaže, ne bi trebalo odgovornost da snose proizvođači mleka.\n"Evropska unija je iskoristila sedam godina adaptacije da bi se sa 0,5 prešlo na 0,05 mikrograma po kilogramu aflatoksina u mleku i ne vidim gde srljamo, žurimo i trčimo, pogotovo u ovoj godini", istakla je Bugarski.\nPodsetila je da tri četvrtine planete pije mleko sa 0,5 mikrograma po kilogramu aflatoksina bez posledica, kao i da su Mađarska, Italija i Hrvatska imale u isto vreme kao Srbija problem sa aflatoksinom, ali "niko nije od toga napravio medijski cirkus kao što su uspeli naši političari".


Rio Tinto želi da ponovo razgovara o projektu Jadar litijum\n05. 05. 2022 16:30\nRio Tinto želi da ponovo pokrene razgovore sa vladom Srbije o svom projektu Jadar litijum vrijednom 2,4 milijarde dolara izjavio je danas izvršni direktor i predsjednik kompanije Sajmon Tomson, prenio je Rojters.\nPoražavajući izvještaj o Rio Tintu: Maltretiranja, rasizam, silovanja\n01. 02. 2022 19:02\nLONDON - Kompanija Rio Tinto prihvatila je i objavila izvještaj koji pokazuje koliko su maltretiranje, uznemiravanja i rasizam rašireni u globalnom rudarskom gigantu, uključujući 21 pritužbu o silovanju, pokušaju silovanja ili seksualnog napada u proteklih pet godina, prenosi Rojters.\n27. 01. 2022 12:41\nBEOGRAD - Potpredsjednica vlade i ministarka rudarstva i energetike Zorana Mihajlović, poručila je danas da je vlada definitivno stavila tačku na projekat Rio Tinta u Srbiji, kao i da o izmjeni Zakona o rudarstvu i moratorijumu na iskopavanje litijuma treba povesti veliku raspravu poslije izbora, pošto se ta tema sada najdirektnije politizuje.\nLONDON - Kompanija Rio Tinto ima samo loše opcije dok pokušava da spasi projekat iskopavanja litijuma u Srbiji vrijedan 2,4 milijardi dolara koji je Vlada Srbije suočena sa ekološkim protestima otkazala prošle nedjelje, ocjenjuje agencija Rojters, navodeći da anglo-australijski rudarski gigant ima malo iskustva kada je riječ o skiciranju putanje kuda dalje.\n22. 01. 2022 12:48\nMELBURN - Akcije kompanije "Rio Tinto" pale su više od pet odsto na australijskoj berzi nakon što joj je Vlada Srbije poništila odluke za istraživanje jadarita u okolini Loznice.\n22. 01. 2022 08:53\nJadarit i Rio Tinto u Srbiji - šta o tome treba da znate\nŠesnaest godina otkako je novi mineral pronađen u blizini Loznice, jadarit je došao u centar pažnje srpske javnosti, a poslije nedjelja protesta i blokada puteva 2021, Vlada Srbije odlučila je da stopira projekat iza kojeg stoji kompanija Rio Tinto čiji cilj je bio otvaranje rudnika.\n21. 01. 2022 10:54\nMELBURN - Akcije kompanije "Rio Tinto" bilježe danas pad nakon što je Srbija povukla dozvole za istraživanje litijuma zbog zabrinutosti za životnu sredinu, što je ugrozilo ambiciju ove anglo-australijske rudarske kompanije da postane najveći evropski snabdijevač metala koji se koristi u električnim vozilima.\n20. 01. 2022 21:14\nBEOGRAD - Rio Tinto je večeras saopštio da je izuzetno zabrinut zbog izjave premijerke Srbije Ane Brnabić da je ukinut prostorni plan za projekat "Jadar", te da se poništavaju svi pravni akti u vezi s projektom.\n20. 01. 2022 16:11\nBEOGRAD - Kompanija Rio Tinto je danas u saopštejnu upućenom medijima izrazila zabrinutost zbog nedavnih izjava predstavnika Vlade Srbije o potencijalnom povlačenju prostornog plana za projekat "Jadar".\n19. 01. 2022 17:19\nBEOGRAD - Predsjednica Vlade Srbije Ana Brnabić sazvala je za sutra u 17.00 časova sjednicu Vlade, saznaje Tanjug iz kabineta premijerke.\nNovi ekološki protesti u Srbiji\n18. 12. 2021 15:10\nBEOGRAD - Građani i ekološki aktivisti, koji se priotive projektu Rio Tinta u Srbiji, okupili su se danas ispred Vlade Srbije, na poziv pokreta Ekološki ustanak i blokirali saobraćaj u Kneza Miloša i Nemanjinoj ulici.\n07. 12. 2021 13:28\nBEOGRAD - Nisam ja naivan da mislim da organizatori skupova nemaju isključivo jedan cilj, a to je moja glava, izjavio je danas predsjednik Aleksandar Vučić i dodao da s tim nema problem, jer je i takav cilj pošten, ali da bi pošteno bilo i da oni koji skupove organizuju, to otvoreno i kažu građanima.\n01. 12. 2021 19:38


Čavušoglu: Novi Pazar u srcu - IndeksOnline.rs\nNaslovna Društvo Čavušoglu: Novi Pazar u srcu\nČavušoglu: Novi Pazar u srcu\nNOVI PAZAR – Ministar spoljnih poslova Turske Mevlut Čavušoglu izjavio je danas u Novom Pazaru da je veoma ponosan i srećan što je njegova zemlja prva otvorila generalni konzulat u tom gradu koji, kako je istakao, ima posebno mesto u njihovim srcima.\nOn je nakon otvaranja tog diplomatskog predstavništva rekao da su bilateralni odnosi Srbije i Turske dostigli najviši nivo u savremenoj istoriji, a da je početak rada konzulata jedan od rezultata tih odnosa.\n“Naša braća u Sandžaku i gradjani Turske poreklom iz Sandžaka su čvrsta veza izmedju naših zemalja. Ovaj konzulat pokriva široko područje, od Pirota do Užica, pa se nadam da će nakon njegovog otvaranja biti povećano ulaganje naših kompanija u ovaj kraj, što mi podstičemo, kao i da će unaprediti naše veze i saradnju”, istakao je Čavušoglu.\nŠef diplomatije Turske poručio je da je regija Sandžak poznata po kvalitetnim ljudima, sportistima poput Mirsada Turkdžana (Jahovića) u čijoj kući se nalazi konzulat.\n“Znamo da naša braća u Sandžaku svim srcem vole Tursku. Znajte da i mi gajimo posebnu ljubav prema Sandžaku. Setimo se Bošnjaka Sandžaka koji su dobrovoljno učestvovali u bici za Čanakale, kao i vaše solidarnosti prilikom pokušaja izdajničkog državnog udara”, dodao je Čavušoglu.\nMinistar spoljnih poslova Srbije Nikola Selaković rekao je da su za politiku koju vodi predsednik Srbije Aleksandar Vučić odnosi sa Turskom veom važni, kao i odnosi sa Bošnjacima.\n“Želja nam je da u ekonomskim uspesima i napretku Srbije uživaju i naši gradjani bošnjačke nacionalnosti. Srbija će uložiti 28 miliona evra u rekonstrukciju Opšte bolnice, uloženo je pet miliona u rekonstrukciju Osnovne škole ‘Bratstvo’, dovodi se gasovod, a iz meseca u mesec je autoput sve bliži Dugoj Poljani. Sa našim prijateljima iz Turske radimo i rekonstrukciju puta Novi Pazar – Tutin, a Novi Pazar će biti medju prvim gradovima koji će rešiti problem otpadnih voda”, kazao je Selaković.\nOn je istakao da je trgovinska razmena Srbije i Turske u poslednjih 10 godina uvećana 5,4 puta i da je prošle godine iznosila milijardu i 320 miliona dinara.\n“Naši odnosi obeleženi su ličnim osećajima prijateljstva i poverenja medju šefovima država (Aleksandar Vučić i Redžep Tajip Erdoan), a taj primer kako da se ponašaju bi trebalo da slede svaki Srbin, Bošnjak i Turčin. Srbija i Turska dele istu viziju mirnog i prosperitetnog Balkana”, izjavio je Selaković.\nOn je dodao da je uveren sam da će budući rad konzulata dati doprinos ekonomskoj razvoju svih opština ovog kraja.\nDvojica diplomata tokom posete Novom Pazaru razgovarali su i sa predstavnicima lokalne samouprave, a predvidjen je i obilazak radova na rekonstrukciji puta Novi Pazar – Tutin koji izvodi turska firma Tašjapi.\nTakodje, Čavušoglu će svečano otvoriti i Sportsku halu čije je renoviranje finansirala kompanija Doguš, a sastaće se i sa predstavnicima Bošnjačkog nacionalnog vijeća.\nPrethodni tekstBibić posle rekorda u Roveretu: Kad sam video vreme, mislio sam da je san\nSledeći tekstU uzrasnoj dobi od 18 do 30 godina vakcinisano oko 20 odsto građana


G. Bogdanović: Naredna godina biće teška\nMinistar za Kosovo Goran Bogdanović izjavio je da će sledeća godina biti teška, jer Srbiji predstoje pregovori sa predstavnicima Prištine o Kosovu.\n“Moramo zajednički upregnuti sve snage da nam bude bolje’, rekao je Bogdanović u izjavi FoNetu. On je podsetio da je 2010. godina obeležena teškom ekonomskom situacijom i nastojanjem vlade da reši pitanje Kosova. Bogdanović je Srbima na Kosovu poručio da je potrebno zaboraviti nejedinstvo i svađe, ’jer samo jedinstveni možemo rešiti probleme koji sve nas opterećuju’. “Ne treba svi da mislimo isto, ali svi koji različito mislimo, a siguran sam da imamo isti cilj, ne bi trebalo da se sukobljavamo’, izjavio je minister za Kosovo i Metrohiju. Bogdanović je svim građanima Srbije poželeo puno zdravlja, sreće i uspeha u 2011. godini.